ועדת החוקה, חוק ומשפט, כנסת 23, פרוטוקול מספר 188, 2021-01-26 10:30

יעקב אשר: שלום לכולם, היום יום שלישי, י"ג שבט תשפ"א, ה-26 בינואר 2020.

יעקב אשר: נושא הישיבה: מעקב אחר התקדמות פרויקט 'התו הירוק' למתחסנים ומחלימים ויישום סעיף 44א לחוק הסמכויות - קביעת הוראות לעניין מחלימים.

יעקב אשר: אני מבקש ממנהל הוועדה שנושא הדיון הבא יהיה התכנסות על מנת לברך על הדבר הזה שמתחיל ומצליח.

יעקב אשר: בפתח הדברים אני רוצה להגיד שאני איחרתי, אז שלא תחשבו שהשתניתי בתקופה האחרונה או שזו תופעת לוואי.

קארין אלהרר: לא היה חשש.

קארין אלהרר: נו, תענוג.

קארין אלהרר: מאוד התגעגעתי לאלי.

יעקב אשר: אני מודה לכבוד שר הבריאות עבור השתתפותו בדיון.

יעקב אשר: אני מציע שלפני שניכנס לנושא התהליך שמשרד הבריאות מוביל הוא הכנה לשלב היציאה מהסגר.

יעקב אשר: כשהתחילו להכין את התוכניות וכשעבדו על האפליקציה ועל הדברים האחרים, היינו כולנו בטוחים שבתקופה זו נהיה בתוך התעסקות אם תפקיד הדרכון הירוק בהווה.

יעקב אשר: לצערנו הרבה המנדט הבריטי השתלט עלינו בתקופה האחרונה שוב, למי שלא יודע, אנחנו נמצאים עדיין במצב של סגר מהודק.

יעקב אשר: לפי פרסום בעיתון יכול להיות שהוא אף יתארך.

יעקב אשר: הייתי מציע שכבוד השר יסקור את המצב הנוכחי ואת תחזיות המשרד בעניין זה.

יעקב אשר: לאחר מכן אנחנו ניכנס לדון בנושא של התו הירוק.

אלי אבידר: אולי נשאל את השר שאלות?

יעקב אשר: ניתן לשר דברי פתיחה.

יעקב אשר: אני מבטיח שכל חבר כנסת יאמר את כל שעל ליבו, כמו שקורה פה תמיד.

יעקב אשר: אדוני השר, בבקשה.

יולי יואל אדלשטיין: תודה, אדוני היושב-ראש, תודה לחברי הכנסת ולכל המוזמנים.

יולי יואל אדלשטיין: חבריי, בתקופה האחרונה יוצא לי לא מעט, מכיוון שישראל מעוררת הרבה מאוד עניין בעולם כרגע מבחינת מבצע החיסונים המוצלח ביותר ברחבי תבל, יצא לי לא מעט לדבר עם התקשורת הזרה.

יולי יואל אדלשטיין: שאלו אותי כמה מראיינים, כשהגבתי בחיוך לשאלות: "אתה כנראה שר הבריאות היחידי בעולם שמחייך".

יולי יואל אדלשטיין: חשבתי על זה רגע ואמרתי: "לא, אני כנראה שייך לאותן מסיכות בתיאטרון העתיק של חצי פנים שמחייכות וחצי פנים שבוכות.

יולי יואל אדלשטיין: מצד אחד אנחנו גאים בנתונים ההתחסנות המדהימים, היענות הציבור היפה בגילאי הסיכון.

יולי יואל אדלשטיין: יש לי גם התפלגות לפי קופות חולים, באופן כללי ניתן לומר שמעל 80% של האוכלוסייה בסיכון התחסנו.

יולי יואל אדלשטיין: אנחנו עדיין לא נרגענו, נכון לאתמול יש עדיין 252,000 אנשים שעונים להגדרת "אוכלוסייה בסיכון" שטרם התחסנו.

יולי יואל אדלשטיין: לכן, ההנחיה החד-משמעית שלי לכל הקופות היא לא לרוץ אחרי המספר הכללי אלא לנסות כמה שיותר לחסן את בני ה-60 ומעלה ואת החולים במחלות כרוניות.

יעקב אשר: המספר שהצגת הוא של ברי חיסון או שכולל גם מי שחלה והבריא?

יולי יואל אדלשטיין: זה המספר נטו.

יולי יואל אדלשטיין: זה המספר של אנשים שיכולים להתחסן, צריכים להתחסן, ועדיין לא התחסנו.

יולי יואל אדלשטיין: אנחנו מנסים להגיע למצב שהמספרים שם יהיו כמה שיותר גבוהים, אין דבר כזה 100%, אבל כמה שיותר גבוהים.

יולי יואל אדלשטיין: שאלה שעלתה כמה פעמים לגבי מרותקי בית, יותר מ-60% ממרותקי הבית חוסנו, בסך הכול המספר הוא 108,000 מרותקי בית, 60% מהם חוסנו.

יולי יואל אדלשטיין: יש, כמו שכבר דווח בעבר, בעיות לוגיסטיות עם מתן החיסון בגלל שיש שש מנות בבקבוקון אחד, אבל מנסים גם כאן להגיע למספרים מקסימליים ואופטימליים באוכלוסייה הזו.

יולי יואל אדלשטיין: מהבחינה הזו הדברים מתקדמים יפה, אני חייב לומר – וזה גם לתשומת לב חברי הכנסת שיכולים להתבטא ולהשפיע – אם אתם זוכרים, גם בוועדה הזו וגם אדוני, אצלך, במהלך אישור כל מיני תקנות, עלה כל הזמן עניין של חיסון הצוותים החינוכיים, עד כדי התניה שאם הצוותים החינוכיים לא יתחסנו אז לא נאשר משהו ולא נאפשר משהו.

יולי יואל אדלשטיין: בנושא זה איני איש בשורות, חיסון הצוותים הרפואיים נמשך כבר הרבה זמן ואנחנו באחוזים מאוד, מאוד, מאוד נמוכים.

יולי יואל אדלשטיין: יכול להיות שזה אותם פייק ניוז שמפיצים כל הזמן על כך שאסור לנשים צעירות להתחסן, למרות שאיגוד רופאי הנשים בישראל הוציא מכתב מפורט למה זה לא נכון ולמה הם מעודדים את החיסון.

יולי יואל אדלשטיין: יכול להיות שיש סיבות אחרות, אבל אני חייב לומר שזה נתון מאוד מדאיג.

יולי יואל אדלשטיין: מה גם שבמוקדם או במאוחר אנחנו נפתח את מערכת החינוך ויש לכך השפעה לא רק בנושאי התחלואה אלא גם בנושא הבידודים הבלתי-פוסקים – הדבר הראשון שתעודת מתחסן פוטרת ממנו הוא הבידוד.

יולי יואל אדלשטיין: אני כבר לא כל כך יודע מה עוד אפשר לעשות עם הנושא.

יעקב אשר: יש קריאה של הסתדרות המורים, יפה בן דוד, בעניין הזה?

יולי יואל אדלשטיין: לא יודע, אין לי כלים נוספים פרט - - -

יעקב אשר: למשרד החינוך אין כלים נוספים?

יעקב אשר: זו בעיה משפטית אם משרד החינוך מורה להתחסן?

יולי יואל אדלשטיין: אין אפשרות להורות למורים להתחסן.

נחמן אש: אפשר לעודד.

יולי יואל אדלשטיין: אפשר לעודד.

קארין אלהרר: זה לא קשור למגבלת הגיל שלהם?

נחמן אש: אין מגבלת גיל.

איילת שקד: אין מגבלת גיל.

יעקב אשר: בהוראה אין מגבלת גיל, זה בדיוק מה שאמר השר.

יעקב אשר: לאור הדרישה שהייתה נתנו תיעדוף לכל המורים והגננות.

יעקב אשר: ההיענות היא נמוכה.

יולי יואל אדלשטיין: אין שום מגבלות גיל, יש כ-200,000 נשים וגברים שיכולים להתחסן על פי הגדרת צוותי הוראה על פי הקופות.

יולי יואל אדלשטיין: אני יכול לומר לכם שהנתון הוא שבקופת חולים כללית התחסנו עד כה כ-31%; בלאומית – 27%; במכבי – 42%; במאוחדת – 31%.

יולי יואל אדלשטיין: בסך הכול חוסנו 34% מצוותי החינוך.

יולי יואל אדלשטיין: לגבי גילאי 16–18, עדיין מוקדם לשפוט, כרגע יש היענות.

יולי יואל אדלשטיין: במכבי –14%; מאוחדת – 16%; לאומית – 13%; כללית – 20%.

יולי יואל אדלשטיין: יש תחילה של היענות, נראה מה יהיה בהמשך.

יולי יואל אדלשטיין: כל זה לגבי החיסונים.

איתן גינזבורג: מה האחוז הארצי?

יולי יואל אדלשטיין: לא עשיתי חשבון, אבל זה יהיה בסביבות 16%.

יולי יואל אדלשטיין: לגבי החיסונים אלו הדברים העיקריים.

יולי יואל אדלשטיין: עכשיו אדבר על חצי המסכה שאינה מחייכת: אנחנו נמצאים במצב מאוד קשה של תחלואה.

יולי יואל אדלשטיין: קשה לתת הסבר מדעי, אבל ההסבר המתקבל על הדעת הוא שהמוטציה הבריטית כנראה אחראית על חלק גדול מן התחלואה כרגע במדינת ישראל, כולל העובדה שהוא כנראה תוקף גם בגילאים צעירים יותר.

יולי יואל אדלשטיין: אנחנו רואים מספרי שיא גם באחוז מאומתים מכלל הנדבקים, גם בחולים קשים שמאושפזים בבתי החולים, גם בחולים מונשמים.

יולי יואל אדלשטיין: מדובר במספרים הגבוהים ביותר מאז פרוץ משבר הקורונה.

יולי יואל אדלשטיין: יש הנתון היחיד שיכול לעודד הוא שיש ירידה במקדם ההדבקה הכלל-ארצי – בכל המגזרים ובכל החברות – הוא עומד כיום על 0.9 אבל אנחנו לא רואים מוטציה - - -

נחמן אש: איננו יכולים לומר דבר לגבי חומרת המחלה בילדים.

נחמן אש: היו כמה מקרים, בזמן האחרון היו פרסומים אודות חמישה ילדים שנמצאים בטיפול נמרץ בגלל מחלה קשה.

נחמן אש: אנחנו לא יודעים אם זה קשור לווריאנט הבריטי.

נחמן אש: אין לנו נתונים אצלנו.

יעקב אשר: ברור שזה מדבק מאוד ובעיקר בילדים.

יעקב אשר: זה מה שהטיס את הסיפור הזה.

איילת שקד: אבל מכיוון שרואים שרמת התחלואה לא יורדת משמעותית – גם היום וגם אתמול אנחנו עומדים על 8,000 חולים – מה התוכנית?

יולי יואל אדלשטיין: נדבר על זה.

יולי יואל אדלשטיין: כרגע, בתנאים הנוכחיים, אתמול קיבלתי מכתב מפרופסור צחי גרוסמן, יושב-ראש איגוד לרפואת ילדים.

יולי יואל אדלשטיין: אני מזכיר לחברי הכנסת שמדובר בגוף שבסגרים הקודמים היה די ביקורתי לגבי הצורך בסגרים הקודמים בכל מה שנוגע לילדים, מכיוון שיש השלכות רבות לסגר על הילדים.

יולי יואל אדלשטיין: כרגע, כותב פרופסור גרוסמן, ואני מצטט: "לאור הנאמר לעיל, אני בעד פתיחת מערכת החינוך, אלא שבגל הזה התחברו נתונים נוספים.

יולי יואל אדלשטיין: שיעור הילדים המאומתים בגל זה עולה על שיעורם בגלים הקודמים.

יולי יואל אדלשטיין: בגילאי 0–9 שיעור המאומתים הינו 15% לעומת 10% ופחות בגלים הקודמים" וכן הלאה וכן הלאה "המוטציה הבריטית הינה בעלת פוטנציאל הדבקה גבוה ב-50%–70% מן הווירוס ה - - - מתפשטת מהר גם בקרב הילדים".

יולי יואל אדלשטיין: בקיצור, פרופסור גרוסמן מבקש שפתיחת מערכת החינוך תעשה בצורה הדרגתית לאור הנתונים האלה.

יולי יואל אדלשטיין: אני מסכם ואומר שהנתון היחידי שנותן הבנה שהסגר עובד זאת הירידה במקדם ההדבקה.

יולי יואל אדלשטיין: ההתפרצות נעצרה אבל המספרים מאוד גבוהים.

יולי יואל אדלשטיין: אין את הצניחה שראינו אותה אחרי שהמקדם יורד, בסגרים הקודמים ראינו ממש נפילה.

יולי יואל אדלשטיין: כרגע אנחנו לא רואים את זה.

יולי יואל אדלשטיין: שאלה חברת הכנסת איילת שקד מה התוכנית, מבחינתנו כרגע יש עניין להמשיך בהגבלות שקיימות, לראות שבתי החולים יחזרו למצב סביר יותר מבחינת המאושפזים.

יולי יואל אדלשטיין: נכון, כרגע אנחנו תחת סגר.

יולי יואל אדלשטיין: אני מזכיר לחברי, חבר הכנסת ניצן הורביץ, שאנחנו תמיד עושים את הסיבוב וחוזרים לאותה הנקודה.

יולי יואל אדלשטיין: אני כבר עייפתי - - -

ניצן הורוביץ: - - -

יעקב אשר: רגע, תן לו לסיים.

יולי יואל אדלשטיין: תן לי לסיים את המשפט, אני לא בורח לשום מקום.

יולי יואל אדלשטיין: תמיד אנחנו, כמשרד הבריאות, לא מכיוון שאני חכם אלא מכיוון שאני יודע לעבוד עם מומחים ולשמוע את כולם.

יולי יואל אדלשטיין: אנחנו באים עם המלצה שאחר כך משנים אותה, ובסוף אותו מעגל אנחנו מגיעים בדיוק לאותה הנקודה.

יולי יואל אדלשטיין: למה אני מזכיר את זה?

יולי יואל אדלשטיין: כי אנחנו ביקשנו סגר לשבועיים, מסיבות אלו ואחרות שלא תלויות במשרד הבריאות זה קוצץ, עכשיו אנחנו מגיעים לאותה נקודה שתשעה ימים שנתנו לנו פשוט לא הספיקו.

יולי יואל אדלשטיין: אם תינתן לנו האפשרות נבקש את הארכת הסגר לפחות בשבוע ימים.

יולי יואל אדלשטיין: אנחנו נראה עד כמה נצליח לשפר את הנתונים בשני מישורים.

יולי יואל אדלשטיין: המישור הראשון הוא ירידה משמעותית במספר החולים הקשים.

יולי יואל אדלשטיין: אני - - -

ניצן הורוביץ: אתה אומר שבוע, לפי מה שאמרת זה לא נראה ששבוע יעזור.

איילת שקד: אבל יולי, עוד שבוע נניח - - -

יולי יואל אדלשטיין: כשיש האטה בהתפרצות התחלואה אני חושב שזה ריאלי.

יולי יואל אדלשטיין: איני חולים שנהיה ב-400 מאושפזים קשים, כנראה שהמספרים יהיו גבוהים יותר.

יולי יואל אדלשטיין: צריך לומר ביושר, ואני מביע שום אי-אמון בצוותים הרפואיים המדהימים שלנו, אפרופו כל מיני אמירות מגעילות לגבי התמותה בישראל בשבוע האחרון.

יולי יואל אדלשטיין: הצוותים הרפואיים עובדים בצורה יוצא מן הכלל, אין לגלגל אליהם בנושא זה שום אשמה כמו שמנסים לעשות כמה אנשים.

יולי יואל אדלשטיין: אין מה לעשות, אמרתי פעם אחר פעם, אפרופו השאלות שנשאלתי כאן לגבי הפרוטוקולים של דיוני קבינט הקורונה והממשלה או מה שזה לא יהיה.

יולי יואל אדלשטיין: זה מופיע בכל הפרוטוקולים.

יולי יואל אדלשטיין: אני התנצלתי ואמרתי שאיני רופא אז מותר לי לומר גם שכמה שיותר יהיו חולים - - -

אלי אבידר: - - - בסדר?

יעקב אשר: יש לך שאלה באוויר – תשאל.

יעקב אשר: אבל אתה רוצה לדבר במסודר, אני לא יכול להפריע לדובר אחרי באמצע.

יעקב אשר: אלי, מה קרה?

יעקב אשר: אתה צריך ללכת?

אלי אבידר: אני רוצה לשאול שאלת הבהרה תוך כדי.

אלי אבידר: חבל להגיע עד הסוף.

יעקב אשר: שאלת הבהרה, בבקשה.

אלי אבידר: השר דיבר על זה שיש פייקים.

אלי אבידר: פייקים נמנעים כאשר מפרסמים.

אלי אבידר: זה שאמרת שאתה בעד פרסום הפרוטוקולים, כל הכבוד, מאז הדיון האחרון, האם העלית הצעת ממשלה לפתוח את הפרוטוקולים, כן או לא?

אלי אבידר: אמרת שלא לימדו אותך לשקר.

יעקב אשר: תודה.

אלי אבידר: תודה רבה, יעקב.

אלי אבידר: מה כבר ביקשנו?

יולי יואל אדלשטיין: צודק, כרגיל, חבר הכנסת אבידר, שהתרופה הטובה ביותר לפייק היא פרסום הנתונים, לכן אנחנו נוהגים כך.

יולי יואל אדלשטיין: הדוגמה שניתן לתת לפייק היא ההודעה אתמול שמשרד הבריאות מסתיר כביכול את העובדה שיש מאות חולים שחלו אחרי החיסון השני ומשרד הבריאות מסתיר את זה.

אלי אבידר: פתח את הפרוטוקולים.

יעקב אשר: אלי, סליחה.

אלי אבידר: הוא דיבר על פייק, הוא רומז לראש המפלגה שלי, פתח את הפרוטוקולים.

יעקב אשר: אתה לא רוצה תשובה אבל אחרים גם רוצים לדבר - - -

יולי יואל אדלשטיין: הוא עונה על הכול מסביב, תענה על השאלה.

יעקב אשר: אז אל תצביע לו.

אלי אבידר: אתה לא רוצה – אל תענה, אבל את תדבר מסביב.

יעקב אשר: אלי, אני מבקש ממך, אני רוצה שהישיבה תתנהל בצורה מתורבתת גם אם אתה לא מרוצה .

יולי יואל אדלשטיין: כיוון שאנחנו אף פעם לא מסתירים שום דבר, אז אנחנו מיד, באמת, זה היה בשידור חי לעיני הפרויקטור - - -

אלי אבידר: אדוני, אתה מסתיר את הכול, אנחנו לא יודעים מה יש בפרוטוקולים.

יעקב אשר: אלי, אני מבקש ממך, אני לא רוצה - - -

אלי אבידר: מה זה אתה לא מסתיר כלום, אתה מסתיר את הכל - - -

יעקב אשר: אני לא רוצה דיון כזה.

אלי אבידר: יעקב, תוציא אותי מהדיון אם אתה רוצה.

אלי אבידר: אתה מסתיר את הכול.

יעקב אשר: אני אוציא אותך.

אלי אבידר: האם הבאת לממשלה הצעה לפתוח את הפרוטוקולים.

יעקב אשר: אני קורא אותך לסדר בפעם הראשונה.

אלי אבידר: מצוין.

אלי אבידר: תענה אם הבאת הצעה כזו.

יעקב אשר: אני קורא אותך לסדר בפעם השנייה.

אלי אבידר: בשלישית אני אחליט.

יעקב אשר: בדיוק, לכן הגעתי מהר לקריאה השנייה.

יולי יואל אדלשטיין: אדוני היושב-ראש, זה הניסיון השלישי שלי להשלים את המשפט.

יולי יואל אדלשטיין: מכיוון שהייתי במקרה באותו זמן בדיון יחד עם הפרויקטור ויחד עם דוקטור שרון אלרועי, וראיתי אותם די המומים מהפרסום הזה שהם לא ידעו מאיפה הוא נחת, אז תוך מספר דקות ביצענו בדיקה וגם פרסמנו אותה.

יולי יואל אדלשטיין: נכון לאתמול, מתוך 428,000 אנשים שהם מחוסנים, זכאי תעודת מתחסן, יש 63 מקרים של תחלואה.

יולי יואל אדלשטיין: זה 0.014%.

יעקב אשר: אבל אתה לא יודע מתי הם נדבקו.

יולי יואל אדלשטיין: זה פחות מהנתונים המקוריים שאיתם נכנסנו להתחסנות.

יולי יואל אדלשטיין: במחקר של פייזר דיברו על 95%.

יולי יואל אדלשטיין: אז הנתון הזה הוא - - -

קארין אלהרר: באיזה מצב החולים האמורים?

קארין אלהרר: להיות חולים זה לא העניין.

יולי יואל אדלשטיין: זה מאוד מדאיג אם מישהו חולה בכל מקרה.

יולי יואל אדלשטיין: למיטב הבנתי אין תחלואה קשה לאחר חיסון שני, אני אבדוק את עצמי שוב.

יולי יואל אדלשטיין: אני חוזר ואומר שאנחנו גלויים.

יולי יואל אדלשטיין: לגבי השאלה של חבר הכנסת אבידר, זה לא מתפקידי להביא הצעות לממשלה.

יולי יואל אדלשטיין: מי שהביא הצעות אלו שרים מתחום המשרד באישור מזכיר הממשלה.

יולי יואל אדלשטיין: בנושא הזה לא שמעתי שמשרד הבריאות אחראי על פרסום הפרוטוקולים.

יולי יואל אדלשטיין: אם תהיה הצעה שכזו אני רק ארוויח ממנה אז אין לי שום בעיה.

אלי אבידר: איך תפתור את הפייק.

יולי יואל אדלשטיין: כפי שאמרתי, אין שום - - -

אלי אבידר: אף אחד לא מאמין לכם, איך תפתור את הפייק.

יעקב אשר: חבר הכנסת ניצן הורביץ, בבקשה.

אלי אבידר: רק שנייה, הייתה עוד שאלה לגבי הבדיקות הסרולוגיות ובדיקות הינשוף.

אלי אבידר: יעקב - - -

יעקב אשר: אבל זה מעניין גם אותי.

יעקב אשר: עם כל הכבוד, תרגיע את עצמך.

יולי יואל אדלשטיין: אנחנו מדברים על בדיקות מהירות, זה לא אותו מצב שאתה ניגש לקניון, נושף לתוך שפופרת - - -

יעקב אשר: זאת השאלה, בעצם.

יעקב אשר: האם נבדקו הדברים הללו.

יולי יואל אדלשטיין: התקיימו דיונים, הדברים נבדקים, כרגע אנחנו עם הבדיקות, אולי פרופסור אש יתאר זאת.

נחמן אש: אגיד שאנחנו בוחנים כל הזמן טכנולוגיות חדשניות וגם בדיקות קיימות.

נחמן אש: אנחנו בשלב האחרון לפני אישור מספר בדיקות מהירות.

נחמן אש: זה עדיין לא בדיקות ינשוף, אנחנו בוחנים גם בדיקות רוק מהירות לצורך זה.

נחמן אש: אני מקווה מאוד שזה יבשיל בשבועות הקרובים.

יעקב אשר: אבל יש דברים שקיימים במדינות אחרות.

אלי אבידר: למה זה עובד במדינות אחרות?

אלי אבידר: למה אתם לא לומדים מהם?

נחמן אש: אנחנו לומדים מכל המדינות כל הזמן.

נחמן אש: אנחנו רוצים לתקף, יש פה דברים שהם לא מבוססים ואם נביא אותם הם יגרמו רק נזק.

נחמן אש: הבדיקות האלה, אחד המאפיינים שלהם הוא שהדיוק שלהם לא גבוה.

נחמן אש: אנחנו כן רוצים לבחור בדיקות שיש להן דיוק סביר על מנת שיוכלו לשמש בבדיקות דחופות.

יעקב אשר: לגבי הבדיקות הסרולוגיות, דיברתי על זה עם השר ועם הפרוקטור, אני מבקש ממשרד הבריאות, גם היום יש קונצנזוס במדינה שנושא החינוך צריך להיות הנושא הראשון שאנחנו נתקדם בו כשנוכל להתחיל לצאת.

יעקב אשר: אני חושב שזה הפך להיות קונצנזוס, איני רוצה לומר בזכות מי כי אני לא אוהב פוליטיקה בדיונים מקצועיים.

יעקב אשר: אלי אבידר תמיד אמר לי: "אל תכניס פוליטיקה בדיונים מקצועיים".

איילת שקד: יכול להיות שצריך לשנות את זה בגלל הווריאנט הבריטי.

יולי יואל אדלשטיין: אז נכניס פוליטיקה בריטית.

אלי אבידר: תכניס קצת אמת בדיונים.

יעקב אשר: רגע, רגע - - -

אלי אבידר: קצת לספר לציבור - - -

יעקב אשר: אלי, אתה בקריאה שנייה, אל תביא אותי לשם, זו תהיה הפעם הראשונה.

יעקב אשר: אני אתן לך אם תהיה לך סבלנות.

אלי אבידר: לא לקחתי ריטלין הבוקר.

יעקב אשר: אתה אמרת שאתה רוצה לדבר עם ראש הישיבה שלי על האיחורים.

יעקב אשר: אני רוצה לדבר עם המורה שלך על הריטלין.

יעקב אשר: אני ביקשתי לבחון את הנושא של החינוך, אני חושב שזה נכון דווקא בגלל הווריאנט הבריטי, יש לבצע את הבדיקות הסרלוגיות, להאיץ אותן, להטיל על קופות החולים את זה.

יעקב אשר: מדובר דווקא בגילאי 4–18.

יעקב אשר: זה יעזור לנו מאוד בפתיחת הסגר ובפתיחת מערך החינוך.

יעקב אשר: אם גילאי 16–18 מתחסנים, ופה אנחנו נקבל גם ידיעה כמה מתוך אלה כבר, הרי גם ילדים יש עוד דבר, כמה שהווריאנט הבריטי מכה בהם אבל הם רובם א-סימפטומטיים, אפילו יכול להיות שילד חלה ואף אחד לא יודע ואז יש לו נוגדנים.

יעקב אשר: בהמשך לשיחתנו אתמול, כבוד השר ואדוני הפרויקטור, אני מבקש להורות לקופות החולים לעשות זאת.

יעקב אשר: אני הייתי ממקד את הבדיקות הסרולוגיות בגילאים הצעירים, במיוחד בבתי ספר שניכרת בהם התפשטות, במשפחות שהייתה בהם תחלואה.

יעקב אשר: החיסונים מטפלים במבוגרים ובגיל הביניים, אני מבקש מאוד שהדבר הזה יקרה.

יעקב אשר: חבר הכנסת ניצן הורביץ, בבקשה.

ניצן הורוביץ: אדוני השר, אמר יושב-ראש הוועדה שלא חשבנו שנגיע לזמן הזה, ינואר 2021, במצב שכזה.

ניצן הורוביץ: אנחנו בסגר שלישי, התחלואה מטורפת, החיסון לא מדביק את המוטציה.

ניצן הורוביץ: לא שמעתי שום תוכנית שמסבירה איך אתם הולכים להתמודד עם זה.

ניצן הורוביץ: אנחנו יודעים שהתחלואה מטורפת.

ניצן הורוביץ: דבר שני, וזה הפיל שעומד פה באמצע החדר, לא אמרת מילה על הדיפרנציאליות, על העובדה שיש מקומות שבהם תחלואה רבה, אדומה, ויש מקומות שבהם הרבה פחות.

ניצן הורוביץ: אבל האכיפה, התקנות, היחס, כל הדברים האלו – כולם בסגר.

ניצן הורוביץ: כל מערכת החינוך סגורה.

ניצן הורוביץ: דווקא במקומות האדומים, יעקב, פתוח, ואתה יודע בדיוק איפה.

ניצן הורוביץ: גם לכם יש אחריות בנושא.

יעקב אשר: הכול פתוח, הכול פתוח.

ניצן הורוביץ: אתם מתעלמים מזה ומכניסים את כל המדינה לסגר.

ניצן הורוביץ: עכשיו השר אמר שיאריכו לפחות בשבוע והוא היה עדין כי זה יהיה הרבה יותר משבוע.

ניצן הורוביץ: עוד שבוע המספרים לא ירדו וזה יהיה עוד כמה שבועות.

ניצן הורוביץ: בינתיים העסקים סגורים אבל איפה שיש בעיה אתם לא מטפלים בגלל סיבה פוליטית, וזה המגזר החרדי, וצריך להגיד את זה כאן בצורה ברורה.

ניצן הורוביץ: עכשיו אני יודע שאנחנו במהלך קמפיין בחירות, כך גם אני, יש לי גם סיבה פוליטית בוודאי.

ניצן הורוביץ: אבל כשרואים מי סובל פה, רואים איפה יש חולים ואיפה אין, איפה סגור ואיפה פתוח, זה עולם הפוך.

ניצן הורוביץ: אנחנו כאילו פה בעולם של טירוף.

ניצן הורוביץ: אנשים אומרים: למה אני צריך לשבת סגור בבית, למה הילדים שלנו סגורים בבית כשבמקומות אחרים מצפצפים על החוק.

ניצן הורוביץ: אתה כשר הבריאות לא אומר מילה על ההבדלים האלה, כאילו הכול אותו דבר.

ניצן הורוביץ: בני ברק זה לא תל אביב וירושלים זה לא רמת גן.

ניצן הורוביץ: אם הייתם עושים מה שצריך – אכיפה דיפרנציאלית – מטפלים איפה שיש בעיה ולא מטפלים איפה שאין בעיה, כבר היינו יוצאים מהסגר הזה ומערכת החינוך כבר הייתה פתוחה.

ניצן הורוביץ: אבל בשל האינטרס הפוליטי של ראש הממשלה אתם עוצמים עין לנוכח ההפקרות בחברה החרדית.

ניצן הורוביץ: וגם, יעקב, ראשי הציבור החרדי נושאים באחריות כבדה ביותר.

ניצן הורוביץ: זה שאדמו"ר או שר או גדול תורה נותן הוראה מפורשת לפתוח בניגוד לחוק ואתם ממסמסים את הקנסות - - -

יעקב אשר: מה לעשות שזה לא נכון?

ניצן הורוביץ: אתם לא עושים שום דבר, אי-אפשר ככה, אנשים נחנקים מהדבר הזה.

יעקב אשר: אוקיי, גם לאחרים יש בחירות.

יעקב אשר: איילת שקד, בבקשה.

איילת שקד: מה יעזור עכשיו סגר של עוד שבוע.

איילת שקד: הרי עוד שבוע נהיה ב-4,000–5,000.

איילת שקד: אתם תפתחו מהר ובגלל המוטציה נעלה מהר ל-8,000–10,000.

איילת שקד: אז מה התוכנית?

איילת שקד: אתם אומרים עכשיו "סגר לעוד שבוע" אבל זה לא באמת יעזור.

הילה שי וזאן: בהמשך למה שאיילת שאלה, למה צריך להחליט על זה עכשיו?

הילה שי וזאן: בדרך כלל מסתכלים על הנתונים יום קודם.

הילה שי וזאן: הרי המקדם ירד מתחת לאחד, אתמול ישבה פה דוקטור פרייס ואמרה שבגלל שהמקדם ירד אנחנו לא צריכים לקבל את ההחלטות כרגע.

הילה שי וזאן: עכשיו אתה אומר שצריך כבר מעכשיו לקבל את ההחלטה.

הילה שי וזאן: למה לא לחכות עוד כמה ימים?

עד כה: אני, למשל, זוכר את עצמי לקראת פתיחת שנת הלימודים, הייתה אפשרות להחליט דברים שבועיים או עשרה ימים מראש אבל לא לדעת איך הנגיף יתנהג.

עד כה: או אפשרות כמה שיותר סמוך לקבל את ההחלטה ולדעת מה אפשר ומה אי-אפשר.

עד כה: אני חושב שכדאי לא לקבל את הציבור, לקבל החלטות תוך פרק זמן סביר גם אם אני לא יודע לומר לך במדויק מה יהיה מספר החולים הקשים ביום ראשון הקרוב.

עד כה: תאמיני לי שעל פי התחזית הוא לא יהיה פחות מ-1,000, לצערי.

ניצן הורוביץ: אבל לא צריך לדבר על הארכה של שבוע כי זה לא יהיה שבוע.

ניצן הורוביץ: ככה משגעים את האנשים.

הילה שי וזאן: וככה ממש לא - - -

יולי יואל אדלשטיין: חבר הכנסת הורביץ, אני באמת מחשיב אותך כחבר.

יולי יואל אדלשטיין: אל תפזר מלח על פצעיי, אנחנו אף פעם לא באנו וביקשנו שבוע, אף פעם ביקשנו עוד יום.

יולי יואל אדלשטיין: תמיד מקצצים לנו, אנחנו אומרים את האמת.

הילה שי וזאן: אבל זו בדיוק הטעית הציבור.

הילה שי וזאן: גם אתמול סגרנו את נתב"ג לשישה ימים כאשר יושבת פה דוקטור פרייס ואומרת שהיא מבקשת סגירה לחודש, זו הטעיה.

אלי אבידר: אין להם תוכנית.

קארין אלהרר: לא הבנתי, מי שצועק יותר מקבל רשות דיבור?

אלי אבידר: תפסיקו להאשים את חברי הכנסת ותגידו מה התוכנית.

יעקב אשר: השר באמצע לענות לשאלות שנשאלו עד כה.

יולי יואל אדלשטיין: לגבי התוכנית, במדינות השונות רואים שיש למשל מדינות שהתוכנית שלהן מאוד פשוטה.

יולי יואל אדלשטיין: יש מדינות באירופה שבהן הסגר יימשך עד חודש אפריל.

קארין אלהרר: אבל אי-אפשר להשוות ביננו לבין אירופה, עם כל הכבוד.

אלי אבידר: המצב שם קשה יותר.

אלי אבידר: אנחנו מדינת אי.

אלי אבידר: תשווה אותנו לניו-זילנד.

יעקב אשר: אז אי-אפשר להגיד את זה?

יעקב אשר: מה יש לכם, נו, חבר'ה - - -

קארין אלהרר: זה לא בר השוואה.

אלי אבידר: זה לא בר השוואה.

אריאל קלנר: אלי, דיברת על אמת, אז תפסיק להשוות לניו-זילנד, זו לא אותה השוואה בכלל.

יעקב אשר: אתה שלושה חודשים התפרנסת מהשוואות, הוא בא להשוות אז אסור לו? תן לו.

אלי אבידר: יעקב, אני התפרנסתי שלושה חודשים בלשמור על זכות הפולחן.

יעקב אשר: ואתה ממשיך.

אלי אבידר: אבל אתם, לא רוצה להגיד להם ממה אתם מתפרנסים.

יעקב אשר: כל אחד שומר על הפולחן שלו.

יולי יואל אדלשטיין: כמו שאמרתי, מדינות אירופה הודיעו על סגר בחלק עד אפריל ובחלק עד מרץ עם סגירות ברמות כאלו או אחרות של כל מיני תחומי חיים, כולל במדינות שהתחייבו ואמרו גם לנו שאצלם מערכת החינוך לא תיסגר ויהי מה.

יולי יואל אדלשטיין: לא רוצה לגרום לאף מדינה מבוכה, אבל זה משפט שנשמע מפי גורמים מאוד בכירים במדינה אירופית מוכרת.

יולי יואל אדלשטיין: כרגע במדינה זו סגרו את מערכת החינוך עד חודש אפריל.

יולי יואל אדלשטיין: לצערי הרב, ואמרתי את זה עשרות פעמים בממשלה, בקבינט הקורונה, בוועדות הכנסת וגם בתקשורת.

יולי יואל אדלשטיין: אין שפנים בכובע, אין הוקוס-פוקוס, אין דברים כאלה.

יולי יואל אדלשטיין: פחות מגיעים יגבירו את הסיכוי להוריד את אחוזי התחלואה.

יולי יואל אדלשטיין: יותר מגיעים יעלו את התחלואה, אין שום פורמולה אחרת.

אלי אבידר: היה כבר יותר זול שתקנה חליפות אסטרונאוט לכל אזרח.

יולי יואל אדלשטיין: תאמין לי, אלי - - -

אלי אבידר: חליפת אסטרונאוט לכל אזרח היה יותר זול.

יעקב אשר: אלי, החברים אומרים שאתה לא נותן להם לדבר.

אלי אבידר: בפוליטיקה אין חברים, יעקב, בטח לא בתקופת קורונה.

יולי יואל אדלשטיין: אלי - - -

איתן גינזבורג: כל הכבישים מלאים - - -

יעקב אשר: כולם עובדים חיוניים.

קארין אלהרר: יעקב, זה לא בסדר.

יולי יואל אדלשטיין: אני רוצה להשלים במשפט אחד ולאפשר לחברי כנסת נוספים לשאול.

יולי יואל אדלשטיין: אלי, תאמין לי שיש כמה שהייתי קונה להם חליפת אסטרונאוט על חשבוני וגם על חשבוני הייתי שולח אותם לחלל לתקופה ארוכה.

יולי יואל אדלשטיין: תאמין לי, החיים במדינה היו - - -

אלי אבידר: גם כאלו שהגדירו אותם, אני לא רוצה להגיד "חולים בראש" אבל נעבור הלאה.

יעקב אשר: הוא רוצה להשלים תשובה, אני רוצה שהוא ישלים.

יולי יואל אדלשטיין: ניצן הורביץ, גם כאן, בשונה מכמה קולות אחרים, גם את תחפשו אודותיי תוכלו לראות שאני עקבי.

יולי יואל אדלשטיין: לפעמים התחלואה, לפני כחודשיים החברה הכללית סבלה מאחוזי תחלואה נמוכים והחברה החרדית סבלה מאחוזי תחלואה נמוכים.

יולי יואל אדלשטיין: כשאמרתי שיש דברים שנפתחים בניגוד לחוק והתחלואה אצלם תעלה, ואחרי שבועיים זה לא קרה, אז הייתי גיבור של כל התקשורת החרדית: "תזחל, תתנצל, אידיוט, לא מבין" וכולי.

יעקב אשר: אני מוחה.

יולי יואל אדלשטיין: אתה מוחה אבל אתה יכול להעיד על כך, גם אתה לא תדע לשקר בנושא זה.

יולי יואל אדלשטיין: נכון לעכשיו, בחברה הערבית שגם הייתה אחראית על חלק גדול מהתחלואה, אתם זוכרים את הערים בחברה הערבית שהיו תחת כתר.

יולי יואל אדלשטיין: נכון לעכשיו המקדם של החברה הערבית הוא הכי נמוך במדינה – 0.83.

יולי יואל אדלשטיין: מגיעים לחברה החרדית, החברה החרדית הייתה בהתפרצות איומה שעד עכשיו עוד לא ירדו המספרים הללו.

יולי יואל אדלשטיין: כנראה ששם חדר אותו וריאנט בריטי בפעם הראשונה.

יולי יואל אדלשטיין: נכון להיום בחברה החרדית המקדם עומד על 0.88.

יולי יואל אדלשטיין: אם אנחנו לוקחים את המקדם הארצי הוא 0.9.

יולי יואל אדלשטיין: יוצא איפה שהמסקנה הפשוטה שמופיעה גם מולי שהמקדם הגבוה ביותר הוא כרגע בחברה הכללית - -

תהלה פרידמן: אבל אחוז המאומתים בחברה החרדית הוא פי חמישה.

אלי אבידר: זה לא נכון אבל.

אלי אבידר: למה, למה?

יולי יואל אדלשטיין: - - בניכוי החרדים והערבים.

יולי יואל אדלשטיין: כרגע המקדם הגבוה ביותר הוא בחברה הכללית.

ניצן הורוביץ: אבל מספר המאומתים בחברה החרדית הוא עצום.

יולי יואל אדלשטיין: ניצן, אני נותן את הנתונים.

יולי יואל אדלשטיין: אני יכול לתת הערכות, אני יכול לספר לכם על כל מיני צרות, אבל הנתונים כרגע הם כפי שהצגתי.

יולי יואל אדלשטיין: כל עוד שנחפש מה לא בסדר אצל האחרים אנחנו נישאר עם תחלואה מתפרצת.

יולי יואל אדלשטיין: ברגע שסוף-סוף ייפול לנו האסימון שכדאי לחפש ליד הבית.

יולי יואל אדלשטיין: אני גר באזור שאין בו ערבים וחרדים, באזור שלי יש המון הפרות שאני רואה אל מול עיני.

יולי יואל אדלשטיין: חברים, בואו נפסיק להיתמם, "אצלם זה ככה", זה באמת לא בסדר אבל גם אצלנו זה לא מי יודע מה.

יולי יואל אדלשטיין: אלו הנתונים והם יכולים להשתנות, צריך להבין שזה המצב.

יולי יואל אדלשטיין: פעם לתקוף את אלה ופעם לתקוף את אלה זה לא מה שיעזור.

איילת שקד: יולי - - -

איתן גינזבורג: רגע, נעשה את זה מסודר.

איתן גינזבורג: חברת הכנסת מיכל וונש, בבקשה.

מיכל וונש: אדוני השר, אני רוצה לדבר על חוסר בתוכנית לגבי המשך עלייה לארץ בתקופה זו.

מיכל וונש: בפעם הראשונה בהיסטוריה של מדינת ישראל נסגרו השמיים בפני העלייה, אני רוצה לדבר באופן ספציפי על 300 יהודי אתיופיה שממתינים מזה כעשור להחלטות הממשלה שכרגע לא יכולים להגיע מתוך 1,300 הממתינים שעלו ארצה אחד זוהה כחולה.

מיכל וונש: ניתן לבצע את הבדיקות ומדובר במקרה הומניטרי חריג.

מיכל וונש: אני מבקשת ממך לתת לנו את התוכנית לגבי פתיחת השמים לעלייה שהיא הגשמת חזון של המדינה.

מיכל וונש: האם ומתי מאפשרים ל-300 היהודים שהיו אמורים להגיע ביום שישי הקרוב להגיע ארצה.

איתן גינזבורג: תודה.

איתן גינזבורג: חברת הכנסת פרידמן, בבקשה.

תהלה פרידמן: אני מבינה שהמקדם הוא נתון חשוב.

תהלה פרידמן: אבל אחוז האימות בבני ברק הוא 20% ובתל אביב 4%, אני לא כל כך מבינה איך אפשר לומר שאין דיפרנציאליות וכולם אותו הדבר.

תהלה פרידמן: בירושלים היו בשבוע שעבר 4,800 ילדים חולים, 80% מהם מהחינוך החרדי.

תהלה פרידמן: הנקודה היא לא לומר שהם אשמים.

תהלה פרידמן: אתה תיארת מקודם כתרים שהוצבו סביב ערים ערביות והיו אפקטיביים.

תהלה פרידמן: השאלה היא, כל הזמן אנחנו מחפשים את הטיפול הדיפרנציאלי.

תהלה פרידמן: אנחנו לא רוצים להאשים, פשוט לטפל בצורה דיפרנציאלית.

תהלה פרידמן: יש כל הזמן הימנעות מהדבר הזה.

תהלה פרידמן: היום ב-13.30 אנחנו נדון בחוק שהליכוד והמפלגות החרדיות מנסים למסמס של אכיפת סגירת בתי ספר.

תהלה פרידמן: זה מאוד מתסכל, אני - - -

יולי יואל אדלשטיין: באלו מפלגות מדובר?

תהלה פרידמן: הליכוד והמפלגות החרדיות.

תהלה פרידמן: יש לנו היעדר אכיפה דיפרנציאלית, לא נסגר בית ספר אחד, לא נשלל רישיון עסק מאולמות חתונות פתוחים, אין אכיפה.

תהלה פרידמן: אז מה הטעם?

תהלה פרידמן: יהיה עוד סגר ועוד סגר, אם זה לא נאכף אז מה הטעם?

תהלה פרידמן: אין כאן הטלת האשמות, יש כאן ניסיון להציל חיים.

איתן גינזבורג: תודה.

איתן גינזבורג: חבר הכנסת טור פז, בבקשה.

משה טור פז: אדוני השר, מה שאני מרגיש שחסר לציבור, והדיון הזה עוסק בתו הירוק, זה תוכנית אמינה ואופק.

משה טור פז: אני יודע שבוועדה הזו, לפני שהייתי חבר כנסת, עלה כמה פעמים הרצון לדון בתו הירוק.

משה טור פז: גם שלחתי מכתב למשרדך על כך שזה שדוחים את הדיון מוציא את האוויר מהריאות של הציבור.

משה טור פז: הבטיחו שאחרי החגים יתקיים בוועדה דיון אודות התו הירוק.

משה טור פז: הזמן עובר והציבור לא מקבל.

משה טור פז: יש 529,000 מחלימים, יש 1.26 מיליון אנשים שעברו חיסון שני.

משה טור פז: אלו אנשים שיכולים להיכנס למסלול של התו הירוק.

משה טור פז: אני חושב שחלק מאתגר החיסון וחלק מהאתגר של לתת לאנשים אור בעיניים בין הסגרים, זה להבין מתי אנשים יוכלו ללכת לתאטרון הבימה ומתי אנשים יוכלו להתפלל באופן חופשי.

משה טור פז: אם אנחנו ניתן לציבור את הדבר הזה ונאמר: "תשמעו, זה התו הירוק, זה מה שהוא יאפשר לכם" אז הציבור יבין שעכשיו קשה אבל יהיה הרבה יותר טוב.

משה טור פז: אני חושב שכאן משרד הבריאות צריך להוביל ולומר שזה מה שאנחנו צריכים לעשות וזה מה שבעיני חסר בדיון הזה.

איתן גינזבורג: תודה רבה.

איתן גינזבורג: קארין אלהרר.

קארין אלהרר: אדוני היושב-ראש ואדוני השר, הדבר שבעיני ממש חסר, מעבר לעוד סגר, זה להבין מה המדדים.

קארין אלהרר: אף אחד לא מבין מה המדדים, וגם משרד הבריאות, כשאני שומעת את נציגיו בתקשורת, הם אומרים שהם לא יודעים.

קארין אלהרר: אז אם אתם לא יודעים ואתם מבולבלים, מה אפשר להגיד לציבור בעניין הזה?

קארין אלהרר: יש צורך להבין בפני מה אנחנו עומדים.

קארין אלהרר: אם יש עלייה כל כך גדולה בתחלואה, צריך לתת את הסיבות לכך.

איתן גינזבורג: תודה.

איתן גינזבורג: נאפשר לשר להשיב ואז נעבור לסבב נוסף של שאלות.

איתן גינזבורג: אחר כך אני חושב שכדאי לעבור לנושא הדיון – התו הירוק.

איתן גינזבורג: אני מרגיש שאנחנו בשעת שאלות לשר.

יולי יואל אדלשטיין: על מנת - - -

אלי אבידר: אם הפרוטוקולים היו פתוחים לא היינו שואלים שאלות, אדוני היושב-ראש.

יולי יואל אדלשטיין: אבקש מפרופסור אש להתייחס לנושא הדיפרנציאליות.

יולי יואל אדלשטיין: רק נזכיר לכולנו שהיינו בדיון דיפרנציאלי, כפי שחברי הכנסת הזכירו.

מיכל וונש: אדוני השר, מעולם לא היינו בדיון דיפרנציאלי.

קארין אלהרר: הדיון, האירוע הזה נחתם באותו היום - - -

מיכל וונש: זה קרה בוועדה הזו שלא הצלחנו ליישם את הניהול הדיפרנציאלי.

מיכל וונש: זה ממש לא נכון.

מיכל וונש: בוועדה הזאת מנענו את זה.

יולי יואל אדלשטיין: טוב, אז כנראה שבאותו חודש לא הייתי בארץ.

יולי יואל אדלשטיין: אבל מכיוון שאפילו לא הספקתי להנפיק דרכון דיפלומטי בתקופה הזאת אז כנראה שכן הייתי בארץ.

יולי יואל אדלשטיין: כל פעם ניהלתי את ועדת השרים לעניין הכרזת אזור מוגבל בתוקף תפקידי, שם עשינו סגרים וכתרים על כל מיני רשויות - - -

אלי אבידר: אנחנו לא יודעים מה קורה שם.

אלי אבידר: אתם לא מפרסמים את הפרוטוקולים, איך נדע?

יולי יואל אדלשטיין: - - - יחד עם איימן סייף ויחד עם רוני נומה.

מיכל וונש: היינו עם ארבע ערים אדומות ולא הצלחנו ליישם סגר דיפרנציאלי.

אלי אבידר: אנחנו לא יודעים מה קורה בישיבות שאתה מכנסת כי אנחנו לא רואים את הפרוטוקולים.

איתן גינזבורג: כל אחד שאל את שאלתו ולא הפריעו לו, אני מציע שנאפשר לשר להשיב בלי הפרעות.

יולי יואל אדלשטיין: פרופסור אש יתייחס לנושא הדיפרנציאציה ואני אתייחס לשאר השאלות.

נחמן אש: אני רוצה להתייחס לעניין מהבחינה המקצועית ולשים בצד את כל האמירות הקשורות בפוליטיקה.

נחמן אש: בהיבט המקצועי אני מסכים לאמירה שלא הצלחנו ליישם מדיניות דיפרנציאלית והיא לא עבדה והיא לא עובדת.

נחמן אש: יכול להיות שזה בגלל המאפיינים של המדינה הזאת – קטנה וצפופה ומעבר של אנשים ממקום למקום.

קריאות: - - -

איתן גינזבורג: חברים, חברים, סליחה.

נחמן אש: לא דיברתי על אשמה, לא דיברתי על אשמה ובטח שאני לא מאשים את האזרחים.

נחמן אש: אמרתי שהיכולת שלנו לנהל מדיניות דיפרנציאלית להורדת התחלואה לא צלחה.

נחמן אש: ישבתי יום-יום, ביצענו סגרים עם ערים ויישובים אדומים.

נחמן אש: האפקטיביות של זה הייתה מאוד נמוכה.

נחמן אש: היא לא הצליחה להוריד את התחלואה ביישובים האלה.

נחמן אש: אני יכול לתת לכם דוגמאות: עשינו סגר של 21 יום במג'דל שמס ולא הצלחנו להוריד את התחלואה ביישוב.

הילה שי וזאן: אז למה לא לקיים את הדיפרנציאליות ההפוכה.

איתן גינזבורג: חברים, אי-אפשר ככה.

נחמן אש: כל דיפרנציאליות הפוכה שניהלנו בצורה מובנת, למשל פתחנו חינוך בערים צהובות וירוקות, עשינו את זה.

הילה שי וזאן: לא, לא.

הילה שי וזאן: עכשיו, למה לא לפרסם את נתוני החיסונים.

נחמן אש: אז אני אסביר - - -

הילה שי וזאן: לפרסם את נתוני החיסונים.

הילה שי וזאן: אני כבר אשאל את השאלה הבאה.

איתן גינזבורג: לא, אני לא אאפשר את זה.

הילה שי וזאן: אבל הוא מדבר אלי.

איתן גינזבורג: לא, יש פה רשימה של דוברים שרוצים תשובות, זה לא דו-שיח.

נחמן אש: אני הבנתי את השאלה.

הילה שי וזאן: אסיים את שאלתי אחר כך.

נחמן אש: עכשיו אנחנו נמצאים בנקודת זמן שהתחלואה מפושטת בכל רחבי הארץ, בכל המגזרים.

נחמן אש: זה ברור שיש יישובים ירוקים, רובם קטנים, אין שום אפשרות לנהל היום מדיניות דיפרנציאלית.

נחמן אש: גם בתל אביב, שאני מסכים שאחוז הבדיקות החיוביות הוא נמוך בהשוואה לבני ברק, אבל הוא גבוה מאוד ביחס לתל אביב ויש שם תחלואה.

נחמן אש: אם נפתח בתי ספר בתל אביב היום, התחלואה תתפשט שם בצורה נוראית.

נחמן אש: אי-אפשר, צריך להוריד את התחלואה למטה.

נחמן אש: יש לנו תוכנית יציאה, בנינו תוכנית יציאה בשלבים שזה חלק ממה שאנחנו רוצים להציג פה.

איילת שקד: תוכנית שתתאים גם למוטציה הבריטית?

נחמן אש: אז זו הבעיה, יש שחקן חדש.

איילת שקד: אז מה עם מדיניות אפס הדבקה, מישהו חושב על זה בישראל?

נחמן אש: כן, חושבים על זה.

נחמן אש: זה דיון ארוך, אני חושב שזה לא מעשי לדבר בנקודת הזמן הנוכחית על אפס הדבקה.

נחמן אש: דרוש סגר של שלושה חודשים בשביל להגיע למספרים הללו.

הילה שי וזאן: תציגו את נתוני ההתחסנות כולל צוותי ההוראה ותתנו תמריץ.

הילה שי וזאן: בשבוע החמישי של הסגר אתם חייבים לתת תמריץ.

נחמן אש: אני מסכים, התמריץ קיים, רק העיתוי לא מתאים עכשיו.

נחמן אש: כמה - - -

הילה שי וזאן: אבל ברגע שאין דיפרנציאליות ואתה כולל את כולם כמקשה אחת - - -

איתן גינזבורג: חברת הכנסת שי וזאן.

נחמן אש: לא הגענו למצב - - -

אלי אבידר: חשוב מאוד שאתם אומרים שנכשלתם, זה מצוין.

נחמן אש: אין היום מצב של חסינות עדר, שאפשר לפתוח את הפעילות בצורה רחבה בלי לגרום להדבקה גדולה שתגרום לתחלואה קשה.

הילה שי וזאן: תפרסמו את נתוני ההתחסנות על פי יישובים.

נחמן אש: אין בעיה - - -

הילה שי וזאן: של צוותי הוראה - - -

נחמן אש: זה מפורסם.

איתן גינזבורג: חברת הכנסת שי וזאן, אמרת את שלך.

הילה שי וזאן: ביישובים שיש אחוזי התחסנות גבוהה, יש לאפשר פתיחה.

הילה שי וזאן: אנחנו בשבוע החמישי כבר.

הילה שי וזאן: ,

יולי יואל אדלשטיין: לגבי נושא העלייה, אני לא חושב שהנושא זר לי.

איתן גינזבורג: אדוני היה גם עולה וגם שר קליטה לשעבר.

יולי יואל אדלשטיין: אני מסכים עם הנושא ועם מה שהעלתה חברת הכנסת.

יולי יואל אדלשטיין: כל נושא לגופו, אני מודה שיש מקרים יותר דחופים ומקרים פחות דחופים.

יולי יואל אדלשטיין: ברור שבמקרה כמו של יהודי אתיופיה נעשה כל מאמץ.

יולי יואל אדלשטיין: במקרים של מדינה ששם לא יאונה כל רע למי שידחה בשבועיים את הגעתו אז זה פחות בוער.

מיכל וונש: מתי נדע?

יולי יואל אדלשטיין: צריך לזכור - - -

מיכל וונש: מתי נדע, אדוני השר, העלייה שלהם היא ביום שישי הקרוב.

יולי יואל אדלשטיין: בנושאים האלו, אמרתי את זה גם לשרת התחבורה וגם לראש הממשלה, אני מציע שקודם נקבל חוות דעת של מומחים.

יולי יואל אדלשטיין: זה לא נושא שהוא בוויכוח פוליטי, למרות שפה מצליחים לעשות פוליטיקה מכל דבר.

יולי יואל אדלשטיין: אין פה שום פוליטיקה, זה לא שמישהו באופוזיציה רוצה את העלייה ומישהו בקואליציה לא רוצה.

יולי יואל אדלשטיין: הגורמים המקצועיים יתייחסו ליכולת להכניס את כל העולים מיד לבידוד במקום שהוא בידוד אמיתי, שלא תתפשט משם שום מוטציה.

יעקב אשר: גם את מסכימה לזה.

מיכל וונש: זה ברור.

יעקב אשר: ייאמר לשבחה שהנושא של העולים עולה על ידה לאורך כל הדרך.

יולי יואל אדלשטיין: בסדר גמור, אני עם חברת הכנסת וונש בנושא הזה.

יולי יואל אדלשטיין: לגבי מה שאמר הפרויקטור על הניהול הדיפרנציאלי, צריך להבין דבר אחד פשוט: מעל ממוצע ארצי מסוים הנושא הופך ללא רלוונטי.

יולי יואל אדלשטיין: לגבי ההערות – שכמו שאמרתי, מכל דבר אפשר לעשות פוליטיקה – מי נכשל, איך נכשל.

יולי יואל אדלשטיין: מעניין שאנשים לפעמים, חלק מהאנשים ניחנים בזיכרון סלקטיבי.

יולי יואל אדלשטיין: דיברנו על הנושא הזה ואמרתי, תארו לעצמכם, לצורך העניין יישוב דרוזי של 10,000 תושבים שנמצא בסגר.

יולי יואל אדלשטיין: אף אחד שם לא רוצה לעשות עבירות, המשטרה נערכה בצורה מצוינת, הכול סגור הרמטית.

יולי יואל אדלשטיין: אני בקלות אומר לכם של-1,000 אנשים לפחות אני אצטרך לתת אישור לצאת משם כל יום.

יולי יואל אדלשטיין: יש אנשי ביטחון, אנשי שב"ס, אנשי רפואה וכולי.

יולי יואל אדלשטיין: החלום הזה שאפשר לבודד מקום במדינת ישראל ולומר שאין יוצא ואין בא זה חלום מאוד נחמד, שלא לדבר על המחיר אם עושים את האכיפה בתוך היישוב או לא עושים את האכיפה בתוך היישוב.

יולי יואל אדלשטיין: הדברים הללו לא חדשים, כיף לחזור עליהם כי הדיון בשידור, אבל הם לא רלוונטיים.

יולי יואל אדלשטיין: אכיפה, חברת הכנסת פרידמן, אני מסכים שצריך באמת לבצע אכיפה הרבה יותר רצינית.

יולי יואל אדלשטיין: אני מקווה מאוד שחוק הגדלת הקנסות יעבור.

יולי יואל אדלשטיין: אני גם שואל - - -

מיכל וונש: - - -

תהלה פרידמן: איך יעבור?

יעקב אשר: אתה מדבר על הקנסות של אלו שנוסעים בבוקר למקומות החיוניים.

אלי אבידר: איך יעברו, יעקב, כיבדת אותו עד עכשיו.

יולי יואל אדלשטיין: אני עושה חשבון פשוט, אתמול הייתי כבר במצב המביך להתחנן בפני מליאת הכנסת שיצביעו בעד החוק הזה.

יולי יואל אדלשטיין: אני אומר, אני, לא מישהו אחר, אני הבאתי את הממשלה את ההצעה עוד עם הפרויקטור הקודם, תחשבו מתי זה היה, את ההצעה לקנסות.

יולי יואל אדלשטיין: הנה, ראש המטה של שני הפרויקטורים, תומר, נמצא כאן.

יולי יואל אדלשטיין: הקנסות שאנחנו הצענו היו הרבה יותר גבוהים ממה שמופיע היום בחוק.

תהלה פרידמן: לא ביקשנו קנסות.

תהלה פרידמן: ביקשנו סגירת בתי ספר, שלילת תקציבים, שלילת רישיונות.

יולי יואל אדלשטיין: הקנסות - - -

יעקב אשר: אה, לא רצית קנסות?

יעקב אשר: אז על מה הצבעת אתמול?

איתן גינזבורג: תקרא את החוק.

תהלה פרידמן: תקרא את החוק.

אלי אבידר: הצבענו אתמול נגדך, יעקב.

יולי יואל אדלשטיין: הקנסות שהבאנו היו גבוהים יותר והיו גם הצעות שלנו.

יולי יואל אדלשטיין: וכשסוף סוף אלי אבידר יצליח וייחשפו הפרוטוקולים אז תוכלו לקרוא גם שביקשתי שלילת תקציבים ממוסדות חינוך.

אלי אבידר: אתה צריך לפתוח אותם, אל תבוא אלי.

אלי אבידר: אני הולך לבג"ץ השבוע, אתה צריך לפתוח אותם.

יולי יואל אדלשטיין: אני מאחל לך בהצלחה.

אלי אבידר: בוודאי, כי אין פתרון אחר, רק בג"ץ.

יולי יואל אדלשטיין: לא רוצה לפגוע בך בבחירות ולא אחשוף שאתה פועל בשליחותי בנושא הזה.

אלי אבידר: תעלה הצעה, עזוב את השליחות, תעלה הצעה.

יולי יואל אדלשטיין: עם שליח כזה אני לא צריך לעשות כלום.

יולי יואל אדלשטיין: אני אומר שהדברים האלה באמת הופיעו.

יולי יואל אדלשטיין: ועדת השרים לחקיקה התכנסה בראשותו של שר המשפטים דאז, אבי ניסנקורן.

יולי יואל אדלשטיין: להפתעתי רחמנים בני רחמנים שינו הרבה דברים בחוק הזה והוא הפך להיות מתון הרבה יותר מכפי שהובא, אם לכנות זאת בצורה קורקטית.

יולי יואל אדלשטיין: אחר כך הגיע החוק לכנסת.

יולי יואל אדלשטיין: נשאלת השאלה, אמרו לי שאין סיכוי שזה יעבור כי הח"כים החרדים וחברי הרשימה המשותפת מתנגדים, ואני פעם חמישית במהלך הדיון היום אומר שאני לא חזק בחשבון אבל אם אני עושה חשבון על 120 חברי כנסת ומוריד משם 100% של חברי כנסת חרדים ו-100% חברי כנסת מהרשימה המשותפת - -

איתן גינזבורג: זה לא הוגן מה שאתה עושה.

יולי יואל אדלשטיין: - - אני עדיין רואה רוב עצום בכנסת להעברת החוק הזה.

יולי יואל אדלשטיין: אבל מה?

יולי יואל אדלשטיין: מכיוון שכל אותם האנשים שמפנים אצבע מאשימה ומספרים לנו שהתחלואה גואה ובתי החולים מלאים ואנחנו לא יודעים מה אנחנו עושים, ואנחנו לא נקטנו בזמן אמצעים וצעדים.

יולי יואל אדלשטיין: כל אותם אנשים לא טרחו אפילו פעם אחת להרים אצבע בעד משהו שקשור בתחלואה.

יולי יואל אדלשטיין: הגבלה כל שהיא, הצעה כל שהיא, פעם אחת זה לא קרה.

יעקב אשר: רק במה שלא קשור אליהם.

מה התשובה: התו הירוק, כפי שאמר - - -

קארין אלהרר: אבל הוא לא ענה לי על השאלה.

יולי יואל אדלשטיין: יש בתי חולים ציבוריים, חברת הכנסת קארין אלהרר צודקת לגמרי, במצב קשה מאוד.

יולי יואל אדלשטיין: מדובר באירוע שנמשך מאז הקמת המדינה.

יולי יואל אדלשטיין: חלק גדול מהזמן שלי במשרד, פרט לקורונה, מקדישים להדבקת הפלסטרים על החורים בתקציב של בתי החולים הציבוריים.

יולי יואל אדלשטיין: אנחנו עושים זאת בצורה לא רעה, פלסטר על פלסטר.

יולי יואל אדלשטיין: אבל באיזשהו שלב לאנשים הטובים האלה, ואני מציין שהם אנשים טובים כי אתם תשמעו אם תזמינו נציגים של כמה משרדים שהם נכשלו בניהול והם גירעוניים והם לא יודעים מה הם עושים, והם משלמים משכורות עתק.

יעקב אשר: זה הכי קל לעשות.

יולי יואל אדלשטיין: הדרג המקצועי במשרד הבריאות הציג לי את הנושא הזה פעם אחר פעם הרבה לפני המשבר.

יולי יואל אדלשטיין: אף פעם לא שמעתי ממישהו במשרד הבריאות שמנהלי בתי החולים משלמים משכורות בזבזניות או מכניסים כסף לכיס שלהם.

יולי יואל אדלשטיין: באיזשהו שלב לאנשים הטובים הללו הגיעו מים עד נפש והם עברו לצעדים שהם בעצמם מתביישים בהם, חלק אומרים בפה מלא שהם רופאים והם מתביישים שהם עושים זאת.

יולי יואל אדלשטיין: אני מנסה לעזור להם בכל דרך.

יולי יואל אדלשטיין: לא אכנס לכל הפרטים, חברי חברת הכנסת אלהרר, אנחנו העברנו כבר מבחני תמיכה בסכומים גבוהים מאוד, אבל זה עדיין פלסטר משופר, זה פלסטר עם קצת יוד וקצת משככי כאבים.

יולי יואל אדלשטיין: הם דורשים פתרון כולל לבעיה שלהם ואני מאוד מקווה שהם ישיגו את הפתרון הזה.

יולי יואל אדלשטיין: כל זאת בתוך מציאות מורכבת שאין תקציב קבוע, אבל אפשר - - -

קארין אלהרר: זו לא בעיה שלהם שלא העבירו תקציב.

יעקב אשר: קארין, תודה.

קארין אלהרר: אבל הייתה לי עוד שאלה.

יעקב אשר: דקה, הוא יענה לך, אבל גם אני רוצה להשתתף בדיון.

קארין אלהרר: הוא ענה לכולם.

יעקב אשר: קארין, הוא יענה לך.

יעקב אשר: לגבי נושא בתי החולים הציבוריים, בהמשך לשאלת קארין.

יעקב אשר: אני חושב שהדברים שאמרת הם נכונים ונכוחים לגבי ההתמודדות של בתי החולים הציבוריים וגם הניהול הבלתי-אפשרי שלהם, כי זה בנוי מבחינה היסטורית כפלסטר על פלסטר.

יעקב אשר: כמו שאמרתי למנהלי בתי החולים שישבו במאהל, אני לא רואה את ישראל בתקופה של בחירות וקורונה עושה היום את מה שהיא לא עשתה 20 שנים ונכנסת לבדוק איך צריכה להיות התמיכה הממשלתית באותם המקומות.

יעקב אשר: הצעתי להם, ואני גם מבין שהם קיבלו את זהו ומתנהל משא ומתן בנושא, אני חושב, אדוני השר, והצעתי זאת גם לשר האוצר.

יעקב אשר: כמו שידענו לקחת את התקציב בתקופה של היעדר תקציב ולבנות אותו על סמך ביצוע 2020 עם מקדמים כאלה ואחרים, צריך כרגע כדי להרגיע את העניין הזה, כדי לתת להם ודאות.

יעקב אשר: אתמול ישבו אצלי מנהלי בתי החולים, אחד ממנהלי בתי החולים הבכירים והלא חרדים אמר לי שאין לו כסף לעוד כמה ימים לאוכל.

יעקב אשר: זה דבר בלתי-אפשרי.

יעקב אשר: אני הצעתי ואני מבקש את התערבות השר, אני יודע שאתה בתוך העניין, דיברתי עם שר האוצר.

יעקב אשר: לדעתי הסיכום צריך להיות כרגע כדלהלן: לקחת את 2020 ולעשות העתק הדבק, כמו שנעשה בכל מה שנוגע לעמותות חינוך וכדומה.

יעקב אשר: כדי שיוכלו בינתיים לחיות, להזרים להם את הכסף.

יעקב אשר: כשתיגמרנה הבחירות ותהיה ממשלה יציבה, בעזרת השם, וכשתיגמר הקורונה, יתחילו לדון ולראות איך לתקצב אותם אחת ולתמיד.

יעקב אשר: כרגע יש ללכת על אינפוזיה בתוך הווריד ובגבולות מה שהיה ב-2020.

יעקב אשר: 2020 לא הולכת להיות שונה מ-2021, אדוני השר.

יעקב אשר: כאן הייתה קורונה בחודשים מסוימים וכאן גם כן, בתי החולים לא השתנו.

יעקב אשר: אני פונה אליך שוב, לדעתי חבל, פקידי האוצר רוצים לשבת עכשיו ולבדוק כל בית חולים מהתחלה ועד הסוף.

יעקב אשר: זה לא נכון, זה לא חכם, וזה יעלה יותר כסף.

יעקב אשר: צריך ללכת כרגע על משהו כזה, זאת ההצעה שלי בעניין.

יעקב אשר: קארין, מה השאלה שלא קיבלת עליה תשובה?

קארין אלהרר: שאלתי לגבי נתוני יציאה מהסגר.

יולי יואל אדלשטיין: חברת הכנסת אלהרר צודקת לגמרי, היא שמה לב לכך שאנחנו, להיפך, אני עשיתי מזה מדיניות כשאמרתי לא פעם בממשלה ובקבינט הקורונה שלא לדבר איתי בפרקי זמן, אני מבקש לדברי איתי רק במדדים – מה מקדם ההדבקה וכולי.

יולי יואל אדלשטיין: כרגע, בפעם הראשונה אנחנו מדברים בפרקי זמן.

יולי יואל אדלשטיין: הדבר נובע משתי סיבות: הסיבה הראשונה היא שכל יום נוסף שאנחנו מרוויחים מקדם אותנו מבחינת החיסונים.

יולי יואל אדלשטיין: המספרים שנאמרו כאן, מיליון איש עברו כבר חיסון בשתי מנות.

יולי יואל אדלשטיין: מדובר בנתון מדהים אבל יש עדיין דרך ארוכה.

יולי יואל אדלשטיין: כל יום אנחנו מתקדמים בנושא זה.

יולי יואל אדלשטיין: יש לתת את כל המחמאות לקופות החולים.

יולי יואל אדלשטיין: 226,000 חיסונים אתמול.

יולי יואל אדלשטיין: אני כבר הפסקתי לדבר במושגים של שיאים.

יעקב אשר: בלי עין רעה.

יולי יואל אדלשטיין: אני מבין שצריך להעביר ביקורת, אבל גם כאן, תחשבו על מדינות אחרות, תפתחו את הערוצים הזרים ותראו מה הדיווחים שם.

יולי יואל אדלשטיין: הצד הפחות טוב הוא שעם ההשתוללות של המוטציה הרבה יותר זהירים לגבי ה-N אליו אנחנו רוצים להגיע.

יולי יואל אדלשטיין: זו כמו השאלה על אפס תחלואה של חברת הכנסת שקד.

יולי יואל אדלשטיין: אנחנו יכולים לבקש שלושה חודשי סגר, אכיפה ברוטאלית מסוג שלא מתבצע בשום מדינה דמוקרטית, ואז אולי נגיע למימדים האלה.

יולי יואל אדלשטיין: כרגע, לשאלת חברת הכנסת אלהרר, אנחנו רוצים לראות מגמה מאוד ברורה של ירידה עם דגש על החולים הקשים.

יעקב אשר: לפני שניתן לעוד חברי כנסת - - -

אלי אבידר: יעקב, אני לא קיבלתי תשובה.

יעקב אשר: על מה?

אלי אבידר: שאלתי שאלות, הוא לא נתן תשובה, אני רוצה לחדד.

יעקב אשר: אז תחדד אחר כך.

אלי אבידר: יעקב, תן לי.

יעקב אשר: יש חברי כנסת שעדיין לא דיברו, ביניהם אני.

אלי אבידר: אתה מדבר כל היום.

יעקב אשר: אלי, תודה רבה שאתה עוזר לי.

אלי אבידר: חידדת את כל העקרונות.

יעקב אשר: אני רוצה לומר לגבי מה שאמרת, אדוני השר, בנוגע להצעת החוק שהוגשה לממשלה ובוועדת השרים היא שונתה.

יעקב אשר: אני חושב שהצעת החוק שמדברת על 25,000 שקלים קנס שכל שוטר יכול להסתובב עם פנקס ולתת על כל הפרה זה דבר לא נורמלי.

יעקב אשר: הייתה על זה ביקורת חריפה בוועדה מחרדים ומאתאיסטים.

אלי אבידר: אין פה אתאיסטים.

יעקב אשר: בגלל שההצעה הייתה מופרזת ובגלל שהיא הייתה בשביל לרצות לחץ שהופעל, הגענו לכל הסאגה הזאת.

יעקב אשר: אני יושב פה ואישרנו עשרות קנסות ועשרות דברים.

יעקב אשר: מי אישר את כל הדברים האלו, מישהו אחר?

יעקב אשר: אנחנו, חברי הוועדה, אישרנו.

יעקב אשר: לא ידענו שיהיו בחירות, אבל אנחנו לא אוהבים להטיל קנסות.

יעקב אשר: ישבנו כאן, היו ויכוחים על הדברים האלה?

יעקב אשר: אני אומר - - -

אלי אבידר: - - -

יעקב אשר: אלי, אני יודע שאתה אינטליגנט ואתה לא מצליח להבין מה שאני מדבר איתך, אתה לא יכול להפריע לי, זה לא יהיה, מספיק.

יעקב אשר: מה אתה מחייך, אתה כבר אדם מבוגר.

יעקב אשר: אתה כבר בגיל שקיבלת חיסון, אפילו.

יעקב אשר: אני אומר שההצעה הראשונית הייתה רעה ולא טובה ולכן הדיון הפך להיות אחר.

יעקב אשר: ההצעה השנייה, אנחנו נדון בה בוועדה ונבדוק אותה כמו שאנחנו בודקים כל נושא, בצורה שקופה ופתוחה.

יעקב אשר: זה שאנשים באים ורוצים לראות כבר את התוצאות, ומכוונים את זה על אוכלוסייה אחת, זה חלק ממסע.

יעקב אשר: אני מכיר את החברים שלי והם לא כאלה, יש לנו מוטציה פה בתוך הבניין.

יעקב אשר: הרי כולם מבינים, אמר השר מקודם שהייתה תקופה שאף אחד לא הצליח להבין מה קרה אצל החרדים שלא הייתה הדבקה.

יעקב אשר: אם היו הפרות אז הייתה הדבקה גם אז.

איתן גינזבורג: מה אתה אומר פה בעצם?

יעקב אשר: רגע, איתן, תן לי לדבר.

יעקב אשר: כשאמרתי שיש פה אנשים שאני מאוד מעריך אותם, התכוונתי בראש ובראשונה אליך.

איתן גינזבורג: הבנתי את זה.

יעקב אשר: כשהייתה תקופה שהמקדם צמח במקומות אחרים ודווקא בציבור החרדי לא – אז לא הבנו למה.

יעקב אשר: יש כאלה שייחסו את זה לניסים, אנחנו לא יודעים למה וגם לא ידענו אז.

יעקב אשר: מה שקרה בתקופה האחרונה, אנחנו יודעים שנכנסה מוטציה, יכול מאוד להיות שהיא נכנסה בציבור החרדי יותר מאשר במקומות אחרים.

יעקב אשר: אבל מה שקרה, אנחנו מתמודדים עם מוטציה שלא הכרנו שמתפשטת במהירות ובמיוחד אצל ילדים.

יעקב אשר: כל אדם בר דעת מבין שמוטציה כזו שמגיעה, גם עם היינו כולנו כלליים והיו מקומות שהיו בהם עשרה ילדים בממוצע בדירה ויש כאלו שלא, אז היינו קוראים לזה בשם אחר.

יעקב אשר: אז השם "חרדי" זה שם נחמד וזה תופס כותרות, אבל כל אחד, גם אם הוא מתמחה יומיים, מבין שהמוטציה שפוגעת בילדים ומתפשטת במהירות תבוא לידי ביטוי במקום, חברים, אני הייתי ראש עיר, הגעתי למשרד החינוך כדי לדבר על גני ילדים, התחילו להראות לי מה ערים אחרים מקבלות כדי שלא תהיה אפליה, חלילה.

יעקב אשר: אמרתי להם: "כמה ילדים יש בבניין ממוצע בשכונת בבלי".

יעקב אשר: שם יש 30–40 ילדים.

יעקב אשר: בבניין סטנדרטי בעיר חרדית, לא בגלל שהיא חרדית אלא בגלל שהיא מרובת ילדים.

יעקב אשר: בואו נוריד את המילה "חרדית" ויהיו לנו חיים קלים יותר.

יעקב אשר: בעיר כזו, ואני אומר את זה כראש עיר לשעבר, יש לעיתים 300 ילדים בכל בניין משותף.

יעקב אשר: אז המוטציה הבריטית מבינה את זה ואתם לא מבינים את זה.

תהלה פרידמן: לכן כל כך התאמצנו לסגור בתי ספר.

יעקב אשר: אל תפריעי לי.

יעקב אשר: אני אומר עוד פעם ואני לא נכנס לדיון שיהיה בצהריים ויהיה דיון נורמלי ופתוח, אלא אם כן מישהו יבוא כבר קודם לכן עם החלטות.

יעקב אשר: זה משהו אחר וזה בסדר גמור.

אלי אבידר: אם זה לא מגיע ממך - - -

יעקב אשר: זה בסדר גמור, לא מגיע ממני כלום.

יעקב אשר: אני מנהל את הדברים פה וחושב שמגיעה לי מילה טובה.

אלי אבידר: תמיד.

יעקב אשר: חברים, אנחנו הולכים לחיות פה ביחד עוד הרבה שנים.

יעקב אשר: שלא יהיו עיוותים, יש הפרות והן בולטות יותר במקומות מסוימים כי הן בולטות יותר בהפרות של חינוך והרבה פחות במקומות עבודה.

יעקב אשר: הרי אם נעשה עכשיו פשיטה על כל מקומות עבודה, אני רוצה לשאול האם יהיו שם רק חיוניים?

יעקב אשר: בבניין משרדים בתל אביב ייכנס עכשיו השר אוחנה עם צוות של יס"מ, הוא ימצא שם רק עובדים חיוניים מהשב"כ, המוסד ומשרד החוץ?

יעקב אשר: מה יש לכם?

יעקב אשר: אנחנו צריכים לטפל בדברים ואנחנו מטפלים בדברים, אבל לא יכול להיות הדבר הזה.

דבר נוסף: גם כשאנחנו צופים פני פתיחה של הסגר והולכים לצאת, הרי גם אז תהיינה ערים ירוקות ואדומות, אם נשנה את החשיבה ולא נדבר רק על סגר אלא נדבר, נראה מה הפתרונות הדיפרנציאליים, לא האנשה דיפרנציאלית.

דבר נוסף: הנה, אני נותן לכם משהו בשליפה: אם יוחלט שפותחים את מערכת החינוך בשלב מסוים ויחליטו שבאזורים ירוקים וצהובים אפשר לקחת סיכון מחושב.

דבר נוסף: באנו עם פתרון דיפרנציאלי זהיר שצריך ללכת איתו לאט ולא בפופוליזם, לדעתי מה שקרה בוועדת החינוך לפני חודש זה היה פופוליזם, אם לא היו באים ומשנים יכול להיות שהיינו היום במצב אחר, אני לא יודע, אבל עזוב.

דבר נוסף: מותר לי גם לתת ביקורת לשתי קומות מעלי, ואולי כבר לא.

דבר נוסף: אם זה הפתרון לערים צהובות וירוקות, אני אומר שצריך למצוא פתרון דיפרנציאלי לערים כתומות ואדומות.

דבר נוסף: זה לא רק חרדים או ערבים, אבל יכול להיות שרובן הן כאלה.

דבר נוסף: אם אנחנו נכנסים לפתרונות אז אפשר לומר שמערכות החינוך בערים האדומות יעבדו חלקית.

דבר נוסף: אם יש מתחסנים בגילאי 16–18 הם יוכלו ללמוד, אם יש מחלימים הם יכולים ללמוד.

דבר נוסף: כך בתי הספר לא יהיו סגורים במאת האחוזים.

דבר נוסף: אם נבוא כך, אז מי שבא לדאוג לכל האוכלוסייה ומסתכל על פתרונות דיפרנציאליים, לא הענשה דיפרנציאלית.

דבר נוסף: אם אתם בכיוון הזה – אני שם.

דבר נוסף: אני זועק על זה כל הזמן.

דבר נוסף: כשאני זעקתי על החתונות, ביקשתי, והייתה לי מחלוקת לגבי זה עם משרד הבריאות, הייתה גם הבנה עם משרד הבריאות ולצערי הרב זה התקלקל כשהגיע הצעה יותר טובה.

דבר נוסף: יש ציבורים שלא חיים לפני חתונה ביחד.

דבר נוסף: הצעתי הצעה שדיברה על 20 מכל צד, עם קפסולות, עם אוכל שיגיע מוכן ולא בהגשה, עם פיקוח.

דבר נוסף: הכי קל זה להעלות קנסות שהציבור לא יודע להתמודד איתם.

דבר נוסף: מבחינת הציבור הזה, יעלה לו מה שיעלה בקנס, הוא את הבת שלו רוצה לחתן.

דבר נוסף: היא התארסה עם מישהו לפני שלושה חודשים, הם רוצים להתחתן ולא יכולים.

דבר נוסף: רק האחרים של הכלה הם שמונה והאחרים של החתן הם שמונה.

דבר נוסף: אם נשנה חשיבה, אתם יודעים שאני חבר של כולם פה, בואו נשנה את החשיבה.

דבר נוסף: איני פוסל את הדיפרנציאציה אבל תלוי מאיפה היא באה ולאן היא הולכת.

דבר נוסף: אני לא רוצה לפתח את הדיון כי התכוונו לדון בתו הירוק.

דבר נוסף: אריאל קלנר, בבקשה.

אריאל קלנר: אני רוצה להצטרף אליך, אדוני היושב-ראש, ורוצה לחזק את שר הבריאות ואת הפרויקטור, ואת כל מי שעוסק במלאכה.

אריאל קלנר: אתם נמצאים בחזית ועושים את העבודה הזאת במציאות מאוד קשה ומאתגרת.

אריאל קלנר: אני נפגשתי עם הפרויקטור בנוגע למתווה שהצעתי כבר בתחילת החורף שקשור לשהות בתי הכנסת.

אריאל קלנר: אצלנו מתפללים בחוץ, בקור, שומרים מרחקים, ממש בצורה של מסירות נפש.

אריאל קלנר: חשבתי בזמנו שאפשר אולי אחרת.

אריאל קלנר: יעיד הפרויקטור שלא נדנדתי ולא המשכתי בנושא כי הבנתי שיש פה מציאות קשה שאנחנו חייבים להתמודד איתה כיחידה אחת וצריך לתת כתף לא רק בחיסון אלא בכלל.

אריאל קלנר: בדיונים בוועדה חזרתי והתרעתי שסגר צריך להיות סגר.

אריאל קלנר: מתן פריווילגיות לקבוצות מסוימות בנוגע לסגר כי להם יש זכות קדושה – זה מה שיביא לפרימת הסגר.

אריאל קלנר: אוכלוסיות אחרות יראו את זה ויגידו: "למה אנחנו צריכים להיות הפראיירים היחידים שמקפידים".

אריאל קלנר: זה לא משנה אם יש תחלואה או אין תחלואה, סגר הוא סגר.

אריאל קלנר: לצערי, מכל מיני סיבות ומשיקולים פוליטיים החליטו להחריג, אנחנו רואים את הקרנבלים והפסטיבלים שלא שומרים שם על שום הנחיות, רואים את התמונות בטלוויזיה.

אלי אבידר: זה לא מדגרות קורונה.

אריאל קלנר: רואים את זה - - -

יעקב אשר: אלי, הוא לא אמר שזה בלפור, למה אתה קופץ?

אריאל קלנר: אולי לך יש אינטרס - - - בכל המקומות, אני לא יודע, אבל - - -

יעקב אשר: אלי - - -

אריאל קלנר: מה שקורה זה - - -

אלי אבידר: לי יש אינטרס שתתנצל בפני הנשים על זה שאמרת שאישה יכולה לקחת 10,000 שקלים.

אריאל קלנר: יופי, הבאת את הקשקוש שלך.

אלי אבידר: זה הקשקוש לך, עד לרגע זה לא התנצלת.

אריאל קלנר: - - - הצד שלך ולא הצד של הבוס שלך.

אלי אבידר: עד לרגע זה לא התנצלת אז אל תספר לנו סיפורים על ההפגנות.

אריאל קלנר: אתה רוצה שאתנצל על השקרים שלך?

אלי אבידר: על השקרים שלך, אדוני, על חשכת ימי הביניים שיצאה ממך.

אריאל קלנר: אתה תתנצל, כי אתה משקר - - - בנושא אחר לגמרי.

אריאל קלנר: אתה והמפלגה שלך משמשים סוכני כאוס שבאים - - -

אלי אבידר: איזה מקום אתה ברשימה הדמוקרטית המפוארת?

אריאל קלנר: אל תדאג למקום שלי, תדאג למקום שלך ושל הבוס שלך.

אלי אבידר: הוא אמר משהו והגבתי.

אריאל קלנר: לא הגבת לעניין כמו שאתם לא מגיבים לשום דבר לעניין.

אריאל קלנר: סוכני כאוס, זה מה שאתם, אתה והבוס שלך שרוצה שאנשים לא יתחסנו.

אריאל קלנר: העיקר - - -

אלי אבידר: הבוס שלי דווקא התחסן, אבל

יעקב אשר: - - -

אלי אבידר: לגבי ה-10,000 שקלים, נשות ישראל מצפות להתנצלות מחבר כנסת.

אריאל קלנר: תמשיך לסלף את הדברים שלי.

יעקב אשר: חבר הכנסת קלנר.

אריאל קלנר: אני רוצה לקרוא גם עכשיו לכל הציבור לשמור על ההנחיות.

אריאל קלנר: אדוני השר אומנם אחראי על הבריאות ולא על האכיפה, אבל אני חושב שהאכיפה צריכה להיות כלפי כולם, גם כלפי פולחן של כל הפריוולגים שעושים קרנבלים.

אריאל קלנר: גם שם צריכים לאכוף.

אריאל קלנר: מדינה אחת ועם אחד, כולנו צריכים לתת כתף בשביל לעבור את הקורונה בבריאות איתנה לכולם, גם לאלו שמסלפים ומשקרים.

יעקב אשר: הן בחינם.

אלי אבידר: לא, זה לא בחינם.

אלי אבידר: אם יפתחו את זה, כולם ירוצו להיבדק.

אלי אבידר: דבר שני, לגבי - - - לא נכון, אם אדם הולך לבדיקה סרולוגית זה עולה 300 שקלים.

אלי אבידר: דבר שני, בדיקות ינשוף.

אלי אבידר: מה זה: "אנחנו בודקים ונראה"?

אלי אבידר: אנחנו באירוע הזה כבר כמה חודשים, מדינות עושות את זה, כאשר אתם הולכים לפגוע בחרות אתם קודם כל צריכים להראות שעשיתם את המקסימום.

אלי אבידר: דבר שלישי, אדוני השר, כשהתמנית אמרת שסגר מבחינתך זה הכדור האחרון.

אלי אבידר: אתה משתמש בכדור האחרון הזה כבר כמה חודשים, תתפטר, פשוט תתפטר.

אלי אבידר: תתפטר כי נכשלת.

יולי יואל אדלשטיין: התשובה היא לא.

אלי אבידר: פשוט תתפטר.

יעקב אשר: אה, זה גם אני יכולתי לענות.

אלי אבידר: אתה אמרת שזה הכדור האחרון ולא הצלחת, נכשלת, תתפטר.

יעקב אשר: אני לא יודע אם זה הכדור האחרון, אבל זו המילה האחרונה ממך.

אריאל קלנר: מה עם זה שאמר שיהיו רק עשרה מתים פה לאורך כל הקורונה, מה איתו?

יעקב אשר: קלנר, תודה רבה.

אלי אבידר: לנשים מותר - - -

יעקב אשר: קלנר - - -

אריאל קלנר: - - - אלי, אתה יכול יותר מזה, למה לשקר.

אלי אבידר: נשים יכולות להוציא 10,000 שקלים, מר קלנר, תתנצל ותעבור הלאה.

אריאל קלנר: למה אתה שקרן?

יעקב אשר: אני קורא אותך לסדר בפעם הראשונה.

אלי אבידר: תגיד את זה ויקחו אותך לאתיקה, חבל.

יעקב אשר: אלי - - -

אלי אבידר: לנשים מותר להוציא 10,000 שקלים.

אריאל קלנר: - - - לשקר.

אלי אבידר: אולי תתן לו עוד קריאה ונצא ביחד.

אלי אבידר: כך יולי יוכל לדבר כמה שהוא רוצה.

יעקב אשר: השר הודיע לי מראש שהוא יכול להיות עד 12:20.

יעקב אשר: מבחינתי חבל מאוד כי אני רוצה להמשיך את הנושא של התו הירוק ולא יהיה לנו הרבה זמן לכך.

יעקב אשר: אני לא יכול לעצור את סדר היום של השר.

יעקב אשר: אני מודה לך שהגעת, אני מבקש להוציא לפועל את התובנות שהעלינו.

יעקב אשר: הנושא של האצת הבדיקות הסרולוגיות בדגש על הצעירים, זה יעזור לנו בפתיחת מערכות החינוך.

יעקב אשר: לגבי הנושא של התו הירוק, אנחנו נמשיך לשבת עם פרויקטור הקורונה ועם תומר לוטן.

הילה שי וזאן: הגענו במיוחד לדיון על התו הירוק.

יעקב אשר: גם אני.

יעקב אשר: לא רק את, גם אני.

יעקב אשר: בסוף יש כאן חברי כנסת, היה דיון חשוב.

יולי יואל אדלשטיין: אני רק רוצה להגיד שהיום בשעה 08.30 בבוקר עשינו ישיבת הכנה מסודרת על כל הנושא של התו הירוק כי רצינו לבוא מוכנים לוועדה ולא לברבר.

יולי יואל אדלשטיין: אני מכבד את הצורך שהיה לחברי הכנסת להעלות שאלות.

יעקב אשר: כבוד השר, אני מבקש שנחמן אש ייתן לנו סקירה בכמה דקות.

יעקב אשר: אבקש גם ממנהל הוועדה שיבקש מוועדת ההסכמות לאשר לנו דיון מסודר נוסף בנושא התו הירוק.

הילה שי וזאן: אולי שהפרויקטור יגיד במילה מתי זה צפוי.

נחמן אש: בתוכנית שלנו ליציאה מהסגר הזה, בנינו אותה בשלושה שלבים.

נחמן אש: השלב הראשון היה לחזור לכל הדברים שהיו לפני הסגר – מסחר, חינוך וכולי.

נחמן אש: השלב השני הוא שכעבור מספר שבועות, על פי התקדמות החיסונים, הכוונה הייתה לפתוח את השלב הראשון של התו הירוק: פעילויות שהן יחסית יותר בטוחות ומאורגנות.

נחמן אש: לוחות הזמנים ישתנו עכשיו להערכתי, זה נובע מכך שרמת התחלואה לא יורדת, בייחוד בהיבט של החולים הקשים.

הילה שי וזאן: מה התנאים כדי להתחיל להחיל את התו הירוק?

נחמן אש: הדבר שמטריד אותנו ביותר הוא העומסים על בתי החולים.

יעקב אשר: נחמן, היא שואלת - - -

נחמן אש: התנאים המתוכננים לתו הירוק היו שהתחלואה תהיה נמוכה, יצאנו מהסגר, המקדם נשאר סביב 1 או פחות מ-1.

הילה שי וזאן: אנחנו שם.

נחמן אש: לא, התחלואה לא ירדה.

הילה שי וזאן: אתה מדבר על המקדם.

נחמן אש: אם המקדם יישאר כך זה יהיה מצוין.

נחמן אש: המקדם צריך להיבחן בפתיחה.

נחמן אש: בנוסף, אנחנו רוצים לעמוד ביעד מתחסנים שקבענו.

הילה שי וזאן: אז אתה לא מעריך שנגיע לזה בסוף פברואר.

נחמן אש: איני אומר חד-משמעית.

יעקב אשר: הוא לא אמר סוף פברואר.

נחמן אש: לא נקבתי בתאריך.

יעקב אשר: הוא לא ינקוב ואני גם אמליץ לו לא לנקוב.

יעקב אשר: אבל - - -

הילה שי וזאן: הוא אמר שהוא לא חושב שניצמד לתכנון המקורי שהיה - -

יעקב אשר: לא, אני אחדד - - - -

נחמן אש: אני לא אומר שאני חושב או לא חושב.

נחמן אש: אמרתי שאני לא יודע ואנחנו צריכים לראות בשבוע הקרוב ואז נוכל לצאת עם התוכנית.

יעקב אשר: נחמן, האם יהיה נכון לומר שכל עוד הסגר המהודק נמשך אז ודאי שלא מתחיל התו הירוק.

נחמן אש: זה ברור.

יעקב אשר: השלב הראשון של היציאה מהסגר, האם בשלבים הראשונים ליציאה ייכנס גם האלמנט של התו הירוק לפחות בחלק מהדברים ואת הפירוט שלהם נעשה תוך כדי תנועה.

נחמן אש: התכנון המקורי היה שבשלב הראשון של היציאה מהסגר לפעילויות שלא קשורות לתו הירוק זה להחזיר את מה שהיה קודם.

נחמן אש: כל המסחר לא קשור לתו הירוק, החינוך לא קשור לתו הירוק.

נחמן אש: אי-אפשר לפתוח בתי ספר בשלב הזה, עד שיהיו בדיקות ינשוף.

נחמן אש: זה ייפתח בשלב הראשון והתו הירוק יוחל בשלב השני.

נחמן אש: איני יכול לומר עכשיו מועד.

יעקב אשר: אוקיי, אנחנו נקבע מועד חדש לצורך פירוט הדברים.

יעקב אשר: האם מבחינה טכנית, הצגתם שיש אתר ויש אנשים שהנפיקו לעצמם את התעודה.

יעקב אשר: האם אפשר לקבל בשלוש מילים - - -

נחמן אש: אולי רונה קייזר יכול לתת את הנתון הזה.

נחמן אש: אני אגיד באופן כללי שאנחנו מתקדמים בצורה טובה מהבחינה הטכנולוגית.

יעקב אשר: אתמול התפרסם שיש תקלות.

נחמן אש: הייתה תקלה והיא בטיפול.

יעקב אשר: ראיתי פרסום שאנשים קיבלו נתונים של מישהו אחר.

יעקב אשר: האם מבחינה טכנית אנחנו מוכנים, או שהתחילו, כדברי תומר לוטן.

יעקב אשר: כמה אנשים כבר הנפיקו לעצמם את התעודות הללו דרך האתרים או האפליקציות השונות והאם מדובר על כולם, גם על המחוסנים וגם על המחלימים.

יעקב אשר: האם אתם מוכנים מבחינת המערכת הזאת.

הילה שי וזאן: והאם כמות המתחסנים קשורה מבחינת

הילה שי וזאן: כם להחלת התו הירוק - - -

נחמן אש: כן, כן.

הילה שי וזאן: גם כמות מתחסנים וגם - - -

נחמן אש: מספר מתחסנים לא יהווה מכשלה כי אנחנו יודעים מה כמות המתחסנים.

תומר לוטן: הצגנו את זה גם בדיון הקודם של הוועדה, התמהיל בין כמות מחוסנים לכמות נבדקים משפיע על היכולת להפעיל באופן רחב את התו הירוק.

תומר לוטן: ככל שעובר הזמן התמהיל משתנה לטובה.

יעקב אשר: רונה, אפשר לקבל את התשובות לשאלות?

יעקב אשר: תודה.

רונה קיזר חצניוק: שלום לכולם.

רונה קיזר חצניוק: עד כה הופקו 300,000 תעודות מתחסן בערוצים השונים.

רונה קיזר חצניוק: זה אומר שגם האתר שנמצא בהרצה ובכוונה פתוח לסירוגין כדי לבדוק עומסים, וגם בקופות.

רונה קיזר חצניוק: כרגע אנחנו נערכים להשקה מלאה של האתר.

רונה קיזר חצניוק: אנחנו יודעים שהיו תקלות, אנחנו מטפלים בהן לכל אורך הדרך.

רונה קיזר חצניוק: כמו כל אמצעי דיגיטלי, כל הזמן יחולו שיפורים באתר ובאפליקציה.

רונה קיזר חצניוק: אנחנו ממשיכים להיערך להמשך המבצע.

הילה שי וזאן: זו לא תעודת התו הירוק, זו תעודת מתחסן.

רונה קיזר חצניוק: תעודת מתחסן, נכון.

הילה שי וזאן: - - - בנקודה הזו תינתן תעודת התו הירוק ששם כן ייכנסו מחלימים וכל יתר הקבוצות.

יעקב אשר: רגע, אני רוצה להבין את ההבדל.

יעקב אשר: אותם 300,000 נכנסו דרך האפליקציה או באתר?

הילה שי וזאן: או תעודת מחלים במקביל.

נחמן אש: לא, לא באותו השירות.

תומר לוטן: נכון, זה ערוץ אחר.

תומר לוטן: תעודת מתחסן זמינה שבוע לאחר המנה השנייה באתר משרד הבריאות ובאתרי הקופות.

תומר לוטן: כאמור, 300,000 אנשים הנפיקו את התעודה לעת עתה וימשיכו להפיק בימים הקרובים.

תומר לוטן: התו הירוק הוא כלי לפתיחת סקטורים שייפתחו בכפוף ללוחות הזמנים שייקבעו, היכולת להיכנס לאירוע מונגשת באפליקציה ובאמצעים נוספים שהוצגו בפני הוועדה בפעם הקודמת.

תומר לוטן: האפליקציה הזו מושכת אליה מידע גם על מחוסנים, גם על מחלימים, גם על נבדקים, גם על בדיקות סרולוגיות.

תומר לוטן: בסיכומו של דבר היא מציגה: "יכול או לא יכול להיכנס".

תומר לוטן: היא לא מציגה תעודה עבור כל אחד מהאלמנטים, אלא מאפשרת בנקודת הכניסה הרלוונטית: ירוק – נכנס, לא ירוק – לא נכנס.

תומר לוטן: זה גם שקוף לבודק, הוא לא יודע אם אתה מתחסן או נבדק או מחלים.

תומר לוטן: צריך להבחין בין תעודת מתחסן שהיא פריווילגיה אישית שנותנת את הפטור מבידוד לבין התו הירוק שמופעל ככלי לכניסה לסקטורים השונים.

יעקב אשר: האם בקצב הזה של הנפקת התעודות הללו שהן התנאי להיכנס לתוך האפליקציה.

תומר לוטן: זה לא תנאי.

תומר לוטן: גם מי שלא הוריד תעודת מתחסן יכול להיכנס.

יעקב אשר: מתי האפליקציה תהיה שמישה עבור אלו שהתחסנו לחלוטין.

יעקב אשר: נגיד שקרה לנו מחר נס והמקדם יורד ואתם רוצים לרוץ לדרך.

יעקב אשר: כמה זמן ייקח שמי שכבר מחוסן יהיה כבר בתוך.

חגי לוין: למה לא לבטל היום את מגבלת ה-1,000 מטרים למי שכבר מחוסן?

יעקב אשר: זה לא קשור לנושא הזה.

חגי לוין: זה קשור.

יעקב אשר: תקשיב, קודם כל, גם אחרי התייעצות עם היועץ המשפטי של הוועדה, צריך גילוי נאות ואני חושב שאתה צריך לעשות את זה.

יעקב אשר: חברי כנסת בפועל זה משהו אחד וכאלו שמתמודדים לכנסת - - -

חגי לוין: אני חושב שכולם יודעים.

יעקב אשר: לא, כולם מכירים אותך כמושג מקצועי.

יעקב אשר: אני לא מתייחס כרגע למגבלות, זה לא נושא הדיון.

יעקב אשר: אני ניסיתי למצות את הדקות שכבר אין לנו, ואני צריך להיות הוגן איתם כי זו כבר ישיבה שנייה שהם מגיעים לפה בעניין הזה.

יעקב אשר: אני אומר את הדברים הבאים: חשוב לי לדעת, אני לוקח את מה שאמר פרופסור אש שהטכנולוגיה לא תהווה גורם מעכב אבל אפשר להתקדם עם זה.

נחמן אש: אנחנו מתקדמים.

יעקב אשר: זה דבר, צאו במסע פרסום על מנת שאנשים ידעו שהם יכולים להיכנס לאפליקציה.

יעקב אשר: אלו שאין להם אפליקציה אמורים לקבל כרטיס שהוא החלופה לאפליקציה.

יעקב אשר: הדברים האלו חשובים כדי שנוכל לרוץ מהר קדימה.

יעקב אשר: אני מבטיח גם לפרופסור לוין שנקיים ישיבה בקרוב וניתן לכולם לדבר.

יעקב אשר: נמצאים פה הרבה אנשים בזום מכל מיני תחומים, נמצאים נציגים של בורסת היהלומים, נציגים של חדרי הכושר שאני חושב שהתו הירוק יכול לסייע להם.

נחמן אש: עוד היום.

יעקב אשר: בהמשך לשיחות שלנו גם, הלא-פומביות, אני חושב שמקומות מאורגנים ואפשר לשלוט בתנועת האנשים אליהם, התו הירוק יכול להיות שובר שוויון.

יעקב אשר: זה שיגעון שאני מדבר עליו כבר ארבעה חודשים.

יעקב אשר: אני רוצה לראות שהוא מתקיים.

יעקב אשר: לא הספקנו לשמוע את משרד החוץ בעניין - - -

קארין אלהרר: לא הבנתי, רוב הדיון בכלל לא עסק בדרכון הירוק.

יעקב אשר: בוקר טוב, גם אני שמתי לב לזה.

נחמן אש: זה כבר היום.

אריאל קלנר: עכשיו, לעניות דעתי, אדם שאנחנו לא יודעים מהי ההשפעה של החיסון בנוגע להדבקה, אני חושש שנשחרר החוצה אנשים שאמנם אין להם תסמינים כי הם התחסנו, אבל הם כן מדבקים.

יעקב אשר: מדובר לאחר שהסגר נפתח.

אריאל קלנר: אין בעיה - - - הרי אנחנו לא משחררים את הסגר - - -.

נחמן אש: גם היום נכון.

נחמן אש: גם היום מי שמחוסן לא נדרש לבידוד אחרי מגע עם מאומת.

נחמן אש: אני אסביר: יש פה סיכון מסוים, כל האירוע הזה כרוך בניהול סיכונים.

נחמן אש: אנחנו נעקוב אחרי התחלואה ונראה.

נחמן אש: אם יהיו סימנים שזה לא מגן על ההדבקות אז נדע לשנות את זה.

נחמן אש: זו ההזדמנות לקרוא לכולם להקפיד על עטיית מסיכות.

נחמן אש: אני מחוסן ואני לא מוריד את המסכה.

נחמן אש: אנחנו לא יודעים על העניין של ההדבקה, אבל אם נשמור על הריחוק, על המסכה ועל ההיגיינה אני מעריך שנוכל - - -

יעקב אשר: תודה רבה, הישיבה נעולה.